Nantume ne Mariach boogedde ebitakwagana...\nMu nteekateeka eno baddidde akabonero ka ‘People Power’ ne bakaggya ku bukoofiira obufaanana obw’amagye ne bakazza ku nkoofiira endala emyufu ezenjawulo.\nEnkoofiira kwe batadde akabonero ka ‘People Power’ kuliko obukoofiira obuliko ekisasi obwakazibwako topi; enkofiira emyufu eziringa entalabuusi, enkofiira y’ekikungu eyitibwa ey’omujunga ne sseppeewo.\nEggulo, abatunda enkofiira naddala mu Kampala baalabiddwa nga bazitunda nga bwe basaakaanya “gula People Power omupya”.\nBino biddiridde amagye okuwera abantu baabulijjo okwambala oba okukozesa ebintu ebifaanana eby’amagye.\nEbintu bino kuliko enkoofiira eziri mulangi z’amagye okuli emyufu (ezifaanana eza People Power), enzirugavu, kiragala ne langi endala.\nKyokka omwogezi w’amagye, Brig. Richard Karemire yategeezezza nti okussa mu nkola ekiragiro kino y’entikko y’enteekateeka ezaatandikibwa mu 1996 okulaba\nng’abantu baabulijjo tebakozesa byefaananyiriza byambalo by’amagye okuli; yunifoomu, enkofiira n’enyota oba ebitiibwa bya bofiisa ba UPDF.\nEnteekateeka zino zaayisiddwa olukiiko lw’amagye olw’oku ntikko olwatudde mu State House e Ntebe nga lukubirizibwa Pulezidenti Museveni.\nEra bajja kugenda mu maaso n’okwambala obukoofiira.\nBrig. Karemire yalambuludde enkyukakyuka mu byambalo by’amagye okuli yinifoomu, baagi, enkofiira z’oku mutwe, ennyota n’ebintu ebirala ebiraga mu butongole ekitiibwa ky’omujaasi.\nEnkoofiira ziri mu langi emyufu, bbululu omukwafu, kiragala, enzirugavu ne kakobe. Ebyambalo kuliko; eky’eggye ly’oku ttaka, mu bbanga ne ku mazzi.\nAba People Power baatongoza dda obukoofiira obumyufu okuli akabonero ka maapu ya Uganda ng’erimu omusajja awanise omukono ng’afunyizza ekikonde nga kuwandiikiddwako People Power.\nAte obukoofiira obulala buliko ekifaananyi kya Bobi Wine ate waliwo obuliko akabonero k’essaawa. Aba NRM nabo baakozesa obukofiira bwakyenvu okuli akabonero ka bbaasi ak’ekibiina kya NRM.\nAbooludda oluvuganya baasooka kwesiba bugoye bumyufu ku mutwe mu kiseera ky’okuteesa ku by’okuggya ekkomo ku myaka gya Pulezidenti mu Palamenti.\nEkyaddirira kwambala nkoofiira emyufu ezeefanaanyiriza eza Basiraamu ze baayingizanga mu Palamenti oluvannyuma lw’okuwera obuwero.\nBaayambala amasuuti amamyufu, ovulo emyufu kyokka nga Bobi Wine y’asinze okutumbula enkofiira emyufu.\nOKUSANGIBWA N’ENKOOFIIRA YA PEOPLE POWER OSIBWA EMYAKA 7\nEtteeka lya Uganda People’s Defence Forces Act, 2005 ligaana omuntu wa bulijjo okwambala, okutunda oba okwolesa ekyambalo kyonna ekyefananyiriziza\nAkawaayiro 164 ak’etteeka kagamba nti omuntu yenna asangibwa ng’ayambadde, atunda oba ng’akozesa ebyambalo by’amagye omuli engoye, enkoofiira ne byonna ebikozesebwa abajaasi nga talina lukusa ajja kuvunaanibwa.\nMu nteekateeka eno, omujaasi ali ku ddaala lya Genero omujjuvu abadde n’ennyota bbiri ku kibegabega ng’afaanana ne Major Genero mu mawanga g’omuliraano.\nMu nkyukakyuka ezaakoleddwa Genero agenda kubeera n’ennyota nnya nga bwe kiri mu nsi endala.\nEnkofiira emyufu eyambalwa abajaasi ba militale. Eriko obubonero okuli emmundu ng’eno ekiikirira eggye lya UPDF ery’oku ttaka nga kitegeeza okukuuma obulungi ensi Uganda nga tewali agitaataganya.\nOmuzinga: Guno gusalagana n’emmundu mu kabonero akali ku nkofiira era ng’omuzinga guno gutegeeza okukuuma obwengula bw’eggwanga nga tewali abukozesa mu bukyamu.\nEmmwanyi: Zitegeeza nga Uganda bw’eri ensi y’abalimi\nEkitabo: Eno konsitityusoni y’eggwanga amagye gwe galina okukuuma.Ekitabo kino waggulu kituuliddwako emmundu n’omuzinga nga bino bye bikuuma ssemateeka ono.\nUPDF: kino kye kigambo ekyawandiikibwa wansi w’akabonero nga waggulu kituddeko ekitabo kya ssemateeka n’obubonero obulala okuli omuzinga n’emmundu ebyetooloddwa emmwaanyi.\nJoel Ssenyonyi omwogezi wa People Power yagambye nti tebalina buzibu bwonna okuggyako Museveni y’abalinako obuzibu obuva ku maanyi gaabwe ageeyongera\nbuli olukya.Okwambala enkoofiira emyufu, yagambye nti tekirina ngeri gye kimenyamu mateeka kuba zaawukana nnyo n’eza UPDF era obubonero obuziriko bwanjawulo.\n“Tewali ayinza kukuyita muserikale olw’okuba oyambadde akakoofiira ka People Power.\nAbali mu Gavumenti balekeraawo okubuzaaza”, bwe yagambye.\nNze ndi Mukatuliki era okungaana okwambala ssapule, tekitegeeza nti ntodde Ashahadu ne nnyingira Obusiraamu. Omuntu ky’ayagala kibeera mu mutima\nmunda so si ky’alaga kungulu.\nPATRICK NSAMBA (KASSANDA NORTH)okuwera enkoofiira tekiraga bwenkanya era kimenya ssemateeka kuba kirinnyirira eddembe ly’obuntu.\nOkuwera langi oba tolina kyokoze. Tusobola okusalawo langi yonna ne bw’eba kyenvu\nn’ekigendererwa ky’okusindika obubaka. Kati amagye gagenda kuwera buli kintu ekiriko langi emyufu?.\nFRED NYANZI (akulira banneekolera gyange mu People Power); Ago gebayita amaanyi g’abantu ge tuzze twogerako nti tewali agenda kugayimiriza. Tukimanyi nti akazito kayitiridde ku bakungu ba Gavumenti era bino biragiro bya Museveni kubanga ye\nmuduumizi ow’oku ntikko.\nkufulumya ekiwandiiko ku nsonga eno ng’ekiseera kituuse.\nRogers Mulindwa omwogezi w’eggwandiikiro lya NRM yagambye nti eby’okuwera obukoofiira tebyakoleddwa NRM wabula amagye. Yasabye abooludda oluvuganya\nokukomya okubeera ekiiso ky’embuzi ekirekerera omussi ne kitunuulira omubaazi, kuba ekintu ekyakoleddwa UPDF ate kibeera kikyamu okukiteeka ku NRM.\nYUSUF NSIBAMBI : Ebyakoleddwa amagye tebigoberera mateeka kuba tewali kabonero katongole katwaliddwa ba People Power era bye baliko bumenyi bw’amateeka.\nSSALI SSENKEEZI: Mu mateeka ebyambalo bya UPDF biyita mu palamenti ne basalawo ekyambalo ekinayambalwa eggye ly’eggwanga.\nbonna okutwalira awamu era ng’etteeka eryo lirina okubeera nga lyankalakkalira eritamala gakyusibwa\nANTONY WAMELI: Eteeka lya UPDF lirambika bulungi ebyambalo bya UPDF ne bye bakozesa byonna n’olwekyo bwe bagamba nti People Power ekozesa byambalo\nnkwafu nnyo eyawukanya n’eya magye.


Bukedde Online - Ow'amagye yeenyodde n'aba Bamugemereire e Mutungo\nOw'amagye yeenyodde n'aba Bamugemereire e Mutungo\nAba Greenland balumirizza Bbanka Enkulu okulemesa bbanka za Bannayuganda\nEyalabikira mu Bukedde ng'anoonya obuyambi...\nABAJAASI baalemesezza Omulamuzi Catherine Bamugemereire n’akakiiko ke okulambula ettaka ly’e Mutungo eririko enkaayana.\nOmulamuzi Bamugemereire ng’abuuza omujaasi.\nEttaka lino eriri ku bbulooka 237 e Mutungo, likaayanirwa Omulangira David Wassajja ne Dr. Muhammed Kasasa Buwule, so ng'ate enkaayana ze zimu zirimu n'abenju ya Ben Kiwanuka nabo abagamba nti lyabatwalibwako mu bukyamu.\nAkakiiko kaakedde Mutungo mu zooni 4 mu kifo ekiyitibwa "ku kiduuka", we baakubye olukung'aana okuwuliriza abatuuze abali ku ttaka lino.\nOlwavuddewo ne boolekera zooni 6 ku Tank Hill Road abantu gye beekubidde enduulu nga bagamba nti Dr. Kasasa yagula enju ya Wazalweki Bwengye, n'ateekamu amagye agabajojobya era agaaziba ekkubo lyabwe.\nOmulamuzi yakulembeddemu Abaakakiiko nga bawerekerwako bassentebe b'ebyalo ebitudde ku ttaka lino eririko enkaayana.\nOlwatuuse mu masang'anzira nga batunudde mu geeti, Ow'amagye n'abuukayo mangu ng'abagalidde emmundu n'awanika omukono nti ‘Sumaama' (muyimirire). Yayongedde okukangula ku ddoboozi nti temusala wano.\nAbamu ku baserikale abakuuma Omulamuzi baasembedde w'ali ne bamunnyonnyola mpolapola ye n'ayanukula mu ddoboozi ekkangufu nti okubakkiriza okusukka wano nnina kusooka kubuuza bakama bange.\nMunne yadduse n'ayingira mu geeti era waayiseewo akaseera katono n'akomawo ng'ali ne munne omulala.\nBino nga bigenda mu maaso, Aduumira poliisi mu Kampala n'emiriraano Moses Kafeero naye yabaddewo era yagezezzaako okunnyonnyola omujaasi ono ne yeerema.\nAbajaasi bwe baaweze basatu, omupya eyazze naye yasoose kulagira bonna abaabadde basembedde baddeyo emabega. Abakuuma Bamugemereire wano nabo baamwanukudde nti tetuddayo.\nOmujaasi yabadde akyafukumula Oluswayiri ng'awa ebiragiro, abakuuma Bamugemereire ne bamuzingiza.\nOmu yabuuse omulundi gumu n'akwata emmundu y'Omujaasi banne ne bacwana nga bamulagira agite kyokka yagenze okugita nga bagiggyeeko magaziini.\nWano baakangudde ku maloboozi nga bamutegeeza nti oyo gw'otyoboola Mulamuzi gondera ebiragiro by'awa.\nOmujaasi yalabise ng'Olugereza talukwasa bulungi kyokka nga buli lwe boogera Oluswayiri awuliriza.\nMu kavuyo wano banne baamuggyeko emmundu ne bagiddusa okugiyingiza mu geeti. Byagenze okutuuka wano nga n'Omulamuzi acwanye n'amulagira ayimirire amunnyonnyole.\nAbaserikale abakuuma Bamugemereire baalagidde omujaasi okuwanika emikono ne bamwaza buli katundu k'omubiri n'empale ne bagikunkumula.\nYayimiridde mu maaso g'Omulamuzi ng'ayigulizza ne bamulagira okuyimirira obulungi ng'atunula butunuzi.\nOluvannyuma omukazi n'amutegeeza mu ddoboozi ery'omwanguka nti ‘Weewe funga' omujaasi olwakiwulidde ne yeesimba bwa ntoogo.\nOmulamuzi yayogedde mu Lungereza ng'Omujaasi ayanukula mu Luswayiri:\nErinnya lyo ggwe ani ?\nOw'eki. Nze Julius Katuliba.\nEnnambayo mu magye eri ki?\nOli ku ddaalaaki?\nWano okuumawo ku lwa ani?\nOw'ekitiibwa nva mu ESO..\n"Ogwaffe guwedde tutegedde engeri gye mweyisaamu. Ngenda kubitegeeza Pulezidenti, mbibuulire Omuduumizi w'amagye n'owa poliisi" Bamugemereire bino bye yayogedde nga bw'akyusa okuva mu kifo era teyayingiddeyo.\nKyategeezeddwa nti ekifo kino kikuumirwamu ebyama by'amagye mu kitongole ekiketta ebweru w'eggwanga ekya ESO.\nEttaka ly'e Mutungo eririko enkaayana liriko zooni 1, 2,3,4,5 ne 6. Amanyi e Mutungo osobola okumulagirira nti liva ku nnya, okutuuka ku kifo we lyawukanira ne Luzira.\nLyambuka okutuuka ku Tanka Hill ne lyetoloola okuddayo ku Nnya. Liweza kyenkana Square mayiro nnamba.\nOlukiiko lwe baakubye mu kitundu lwabaddemu abakulembeze b'omu kitundu okuli bassentebe ba LCI, Meeya w'e Nakawa Ronald Balimwezo Nsubuga, omubaka wa Palamenti Michael Kabaziguruka, RCC Anderson Herbert Burora.\nBalimwezo yategeezezza Omulamuzi nti naye alerembuka ne Dr. Kasasa eyamuwawaabira ku nsonga z'ettaka lino era omusango gukyali mu kkooti.\nBurora yagambye Omulamuizi nti talina kweraliikirira olw'ebikolimo ebiva mu bagagga kubanga n'abanaku baataasizza okuwona okugobwa ku ttaka bamusabira ekiro n'emisana.\nEttaka erikaayanirwa lyali lya Ssekabaka Sr. Edward Muteesa II, nga kigambibwa nti yalitunda ng'ali mu buwanganguse ne lijja nga likyusa emikono okutuuka ku Dr. Kasasa ekintu ekiwakanyizibwa, Omulangira David Wassajja, so ng'ate ne Mutabani wa Ben Kiwanuka ayitibwa Maurice Kagimu alumiriza nti kitaawe ddala kituufu yagula ettaka eryo era kikyamu okugamba nti yalikumpanya bukumpanya.\nOmugagga asse mukazi we


Bukedde Online - Obubina bwa bassereebu bwa ddala oba basiba kiwaani?\nGyenvudde wa Kusaasira: Okufuna Sserugga yakuba abakazi babiri\nOMUKAZI eyabaza ebbina kizibu okuyita ku basajja ne batanuuka nsingo. Bwe baba basukka mu omu ogenda okulaba nga beekuba obwama nga bwe bamugobereza amaaso n’okukuba obufaananyi okutuusa lwabulirayo.\nBya Martin Ndijjo ne Steven Musoke\nKuno kwe bagatta okwebaza omutonzi okubatondera ebyengera bya Mungu era bw’osanga abangu nga batandika okukola omuyiggo n’okunoonya nnamba z’essimu babafune.\nWabula abasajja abamu kirabika bazudde ekyama mu bubina bw’abakazi obunene kye bava bayaayaana waakiri okubakwatako bafune essanyu.\nBannaabwe abalina obubina obutono nabo basazeewo okukola kyonna ekisoboka okulaba nga babugezza okuvudde n’enjogera egamba nti ‘tewakyali mukazi atalina kabina’ kubanga osobola okugenda mu dduuka n’okagula ne ‘weepaapaaliza’.\nKu bubina abamu bagasseeko okugezza oba okwambala amakudde amakolerere bakube abasajja. Ate bwe kituuka ku bayimbi ne bassereebu baffe ne gujabagira. Bano obubina babukozesa nga kyakulwanyisa nga ne bw’aba talina luyimba lw’amaanyi n’alinnya ku siteegi n’anyeenya ebbina ng’enduulu evuga.\nPretty Glo . Ku ddyo, Moureen Nantume alina amakudde.\nOkugeza Stecia Mayanja yeewaana okubaza ebbina. Amanyi n’okulinnya ku siteegi n’asoomooza bakazi banne abalina endoddo beesowoleyo balondeko asinga. Wadde waliwo abalina obubina obunene, tukizudde ng’abamu balina bwa kiwaani okubba ‘sho’.\nENGERI BASSEREEBU GYE BAGEZZAAMU OBUBINA\nEno y’emu ku nkola ennyangu basereebu gye bayitamu okugezza obubina gwe amulaba n’otokamanya oba akabina kiwaani. Buno babwambala nga bw’oyambala empale ennyimpi. Munda mubeeramu sipongi era bbeeyi esinziira ku kifo n’ekika.\nAgnes Kabanyana akolera ku Corner House mu Kampala yategeezezza nti bizinensi y’okutunda obubina emukolera kubanga afuna bakasitoma bangi. “Teri mukazi atalina kabina. N’abo abalina ‘baawo layini’ twabafunira eddagala kati babigula.”\nYategeezezza nti obubina buno bulimu ebika. Waliwo bw’oyambala ne bukugezza akabina n’amakudde nga akamu kagula 40,000/-.\nbulala buliko ggata ekwata olubuto oleme kugejja kabina na lubuto nga kagula 30,000/-.\nAte akabina kokka nga kaliko ‘muscle tight’ kagula 25,000/-.\nDesire Luzinda alina amakudde.\nOmukugu mu ssaayansi w’okugezza obubina n’amakudde annyonnyodde emitendera egiyitibwamu okugezza obubina n’obuzibu obukirimu.\nDr. Abass Muwanika agamba nti kisoboka omuntu atalina kabina okukagezza ne lifuuka ebbina nga n’okupapaaza apaapaza. Kino oyinza okukituukako ng’oyita mu kukulongoosa, okukuba empiso n’okukozesa ebizigo.\nBy’olina okwetegereza nga tonnakikola\nOmulwadde nga tannawona tokkirizibwa kulongoosebwa oba okukozesa ekintu kyonna olw’amaanyi g’eddagala erikozesebwa.\nOmunywi wa sigala olina okuleekera awo okumunywa okumala ebbanga lya mwezi nga tebannakukolako. Ne bwe baba bamaze olina okuyisaawo emyezi ebiri.\nKabanyana ng’alaga empale z’obubina.\nOkukyusakyusa akabina oba amakudde kye tuyita ‘Bum/hip argumentation’ kikolebwa omukugu nga yeeyambisa ‘Bum/hip mplants’ ez’ebika eby’enjawulo. Waliwo ezikolebwa mu ‘Sillicone’ nga kino kibeera kisawo ekiri mu nkula y’akabina nga munda mulimu ebintu ebiringa ebizigo nga bigonda era bwe bakusala bye bakuteekamu.\nEnkola endala eyitibwa Brazilian Butt Lift (fat transfer). Bafuna ebitundu ebirimu amasavu nga ku bisambi ne babigatta n’eddagala ne babiteeka mu kabina.\nObuzibu bw’obubina obukolerere\nSinga bakulongoosa bubi oyinza okuvunda akabina, omala ebbanga nga lya mwezi ng’oli mu bulumi obutagambika n’oluusi okulemala oba okufiira mu sweeta.\nOkulongoosa kuyinza okukutwalako wakati w’obukadde 5 ne 20 okusinziira ku ngeri gy’oyagala akabina ko kalabikemu, ekifo we bakulongooserezza n’obujjanjabi obukuweereddwa.\nEBIRALA BYE BAKOZESA\nWaliwo abamu be bakuba empiso (Macrolane – natural hyaluronic acid injectable).\nStecia ng’asibye ebbina abamu lye baayita ery’ekiwaani.\nWadde abamu bagamba nti tebikola, e South Africa lye limu ku mawanga omuli abakazi abasinga okwettanira okugezza obubina.\nKino bakikola olw’okutya okubalongoosa ne ssente ennyingi. Ebizigo bino biyitibwa (Ultimate Hips Enlargment) omuli ebika nga Charmir, Brazilian Miracle, Booty n’ebirala. Abakugu bakulagira okwesiiga ebizigo bino ku kabina emirundi ebiri olunaku. Olina okukikola okumala wiiki 8. Ebizigo ebimu babitabula kuva mu miti, omuddo n’ebikoola.\nOkwefanaanyirizaako abakola emibiri nga bayita mu kukola dduyiro, Bannassaayansi bagamba nti kisoboka omuntu okwogera ku bunene bw’akabina ng’ayita mu kukola dduyiro wabula kayinza obutagejja kwenkana gwe balongoosezza.\nOlina okukola dduyiro ng’essira olissa ku nnyama y’okukabina nga bw’olya emmere n’ebintu ebirala ebirimu ebiriisa ebiyamba okuzimba omubiri. Kino kitwala ebbanga eriwerako.\nBULI MUKAZI MU EAGLES ALINA OKUKOLA AKABINA?\nAbayimbi ba Eagles be bamu ku basinza obubina era bubeewaanya. Oli ne bwaba takalina, wayita ebbanga ttono n’akafuna. Kino kireetedde abantu okwebuuza oba tteeka buli muyimbi wa Eagles okuba n’ebbina.\nOno baamukazaako lya ‘Maama kabina’. Bwe twamukubidde yagambye, ‘ggwe olowooza bampita ‘Maama kabina’ lwa mpewo. Akabina akange kazaale era kya kulwanyisa. Wano mu Eagles Katonda yatuwa era tewali agula wadde akozesa ekintu kyonna. Ekikulu tulina eddembe ne ssente n’olwekyo omubiri gulina okusumulukuka.\nOsanga ekibala kiri mu Eagle’s. Buli muntu nga bwe mumulaba mu Eagles akabina ke bwe kaakula era tewali alina kiwaani.\nNze nkakozesa nga kya kulwanyisa. Omanyi kye kitegeeza okubeera n’akabina ng’ate wayawula bulungi? Wadde bangi bagenda mu Eagles nga tebabulina, babufuna olw’enkyukakyuka ezibeerawo mu bantu.\nNnina abantu benneekakasa mu Eagles nti obubina bwabwe. Okugeza Stecia ne Kusaasira obwabwe tebuliimu kiwaani. Nze ku lwange sisobola kudda ku byakugezza kabina kubanga omubiri nnina ogumala. Nnyinza okwagala okugezza akabina ate n’ebbeere ne ligejjeramu.\nAbalala abalina kye balagawo mulimu Pretty Glo (Pretty Ngabirwe) ne Desire Luzinda. Pretty Glo yagambye nti kituufu waliwo abambala obubina n’amakudde naye ye tali mw’abo. ‘‘Njagala okimanye nti ndi mwana nzaalwa weeri esibuka amata n’omubisi gw’enjuki nabyo ebigezza’’.\nOmumerika, Kim Kardashian (Kimberly Noel) ayolesa emisono, dizayina era omuyimbi nga mukyala wa Kanye West y’omu ku boogerwako okugezza obubina n’amakudde.\nOno yali mukyala mutono nga n’akabina alina lubaawo. Waliwo lwe yeeteekamu kaasi era abawagizi be baagenda okuddamu okumulaba ng’apaapaaza. Kigambibwa nti yandiba nga yeekuba mpiso egezza obubina.\nOmulala ye muyimbi Nicki Minaj olw’akabina okweyongera okugejja kumpi buli kiseera.\nNasiiba, Katonda nâ€™ampa omukazi\nAbankwana bangi sirina we mbassa\nEmbeera z'oteekeddwa okukyusa bw'ofuna munno\nEbizibu ebiri mu kulonda ekkubo


Bukedde Online - ‘Okwokya gonja nkuzimbyemu ennyumba’\nMuseveni ayongedde ggiya mu kulwanyisa obuli bw'enguzi\nAbantu 20 be bafa obulwadde bw'akafuba buli lunaku mu Uganda...\nUCU Lady Canons ewangudde n'edda mu kintu\n‘Okwokya gonja nkuzimbyemu ennyumba’\nAdwadwalikanye lwa Byamukama kuswaza ggwanga...\nAbantu mwetabangula mutya ne mutuuka n’okwekolamu...\nBy Musasi Wa\nAdded 15th June 2012\nBULI alina ky’akola n’akifunamu bw’aba ayogera akubiriza nnyo abalala obutanyooma mirimu, era ne Muky. Rukia Nakitto ow’e Buwalula ku lw’e Mityana abasing gwe baakazaako erya ‘Ssibyangu’ tayawukana ku bano\nBya CATHERINE LUTWAMA\nOmukyala ono ayokya gonja ku luguudo wabula essanyu ly’alina ly’eryo lyennyinni lye bagamba abooki ba gonja lye baba nalyo.\nAtuyisa mu lugendo gy’ayise okutuuka lw’afunye mu mulimu guno n’obuzibu bw’asanze kyokka ng’abuvvuunuse, era agamba nti:\nNnatandika eyo mu myaka gye ‘80, era mu kiseera ekyo nnalina ssente 900/- kwe nnagula enkota za gonja omukaaga ze nnatandika nazo. Nnatandikira ku luguudo lw’e Mityana e Buwalula nga na kati wendi ekinnyambye ennyo okukuuma bakasitoma bange ebbanga eddene.\nBw’obalamu omulimu guno ngumazeemu emyaka egisoba mu 30 era nga ngulabiddemu ebizibu n’ebirungi bingi.\nEngeri gye nkola emirimu\nOlunaku olutambudde obulungi nsobola okwokya enkota ezisoba mu 10 nga zino nzifunako amagoba agali wakati wa 25,000/- ne 30,000/- buli emu okusinziira ku bunene.\nNakitto ng’alaga gonja atuuse okwokya.\nOkwongereza ku nnyingiza yange kuno ntundirako ne kasooli awamu n’ebyokunywa naddala ku batambuze abagenda ku ng’endo ez’ewala nga Mityana, Mubende ne Fort Portal kuba babyettanira nnyo era kimpaniridde nnyo kuba nfunam u ekiwera.\nEbintu bya buseere ensangi zino,enkota egula wakati wa 15,000/- ne 20,000/- wadde nga ngulira ddala ku mulimi. Ate gonja amanyi okubula naddala mu biseera by’omusana ne tumunoonya nga talabika.\nGonja musuubula mu byalo mu Mityana ku balimi ekinnyamba okumufuna ku bbeeyi eya wansi. Sifa ku kika kya gonja kubanga engeri gyali ow’ebbula oyinza obutamufuna bwe weeroboza.\nMu biseera by’ebbula sseesiba ku kintu kimu, awo njokya ne ku kasooli ate naye ali ku katale. Gonja mwokya ku manda era nago gali ku buseere ng’ensawo eri wakati wa 60,000/- ne 120,000/- ennene obulungi nga n’amanda magumu.\nOlw’ebbeeyi y’ebintu okwekanama nange gonja nneesanga ntunze eminwe ebiri ku 500/-, ndaba nti kinene naye sirina kyakukola.\nObubaka eri abatandika bizinensi\n1. Obutanyooma mirimu, kuba buli mulimu gusobola okukugaggawaza\nn’otuuka ku kirooto kyo.\n2. Kapito yenna gw’olina asobola okutandika bizinensi.\n3. Tereka ku buli kitono ky’ofuna, nga kino kiva mu kuyiga kwerumya osobole okutuuka ku kirooto kyo.\n4. Beera n’amazima eri bakasitoma bo n’abo b’osuubulako ebintu kuba eno mpagi ya maanyi mu kukulaakulanya bizinensi yonna.\n5. Kulembeza Mukama Katonda, kuba watali toyinza kutuuka wala.\nNakitto (mu gomesi) ng’li ku mudaala w’ayokera gonja okumpi n’ekizimbe kye. Ku ddyo ye muganda we bwe bakola.\n1. Nsuubira okugaziya omulimu guno, kubanga kati ntandiseewo edduuka, njagala abangulako gonja mbagulizeeko n’ebyokunywa, nga sooda, omubisi n’amazzi.\n2. Nange nnimye gonja kinnyambe okukekkereza ku ssente ze nkozesa mu kumusuubula.\nNNINA BAKASITOMA AB’ENGERI ZONNA\nNsinga kuguza batambuze mu takisi ne bbaasi abava e Kampala, Mityana, Mubende, Fortportal n’okweyongerayo.\nAbantu b’omu kitundu nabo bajja ne bangulako naye bo basing kumpita Ssibyangu kuba era gye nvudde tebibadde byangu.\n1. Mpeereddemu abaana era bonna mbatuusizza ku yunivasite. Nnatandika mpangisa we nkolera, naye kati nzimbye amayumba g’abapangisa agasulwamu n’ekizimbe ky’amaduuka e Buwalula.\n2. Amaka gange mwe nsula nago mwe ngaggye.\n3. Nnatandika ntunda gonja yekka naye kati nnina n’edduuka omuli ebintu ebikozesebwa mu bulamu obwabulijjo era ligaziyizza nnyo enfuna yange.\n4. Eyatandika n’ekota omukaaga kati ntunda n’ekkumi olunaku.\nOmukyala ng'ayokya gonja\n1. Obutanyooma mirimu, kuba buli mulimu gusobola okukugaggawaza n’otuuka ku kirooto kyo.\n5. Kulembeza Mukama Katonda, kuba watali toyinza\nMuka Bwanika omukulu atabuse bba okumulekera amabanja\nMusajja mukulu olukiiko lwawedde tategedde\nMuseveni ayongedde ggiya mu kulwanyisa...\nPULEZIDENTI MUSEVENI ayongedde ggiya mu kulwanyisa abali b’enguzi era n’awa amagezi abawa abantu emirimu mu bitongole...\nAbantu 20 be bafa obulwadde bw'akafuba...\nBebe Cool akoowoodde Bannayuganda okumwegattako mu kulwanyisa obulwadde bw’akafuba emu ku ndwadde zi nnamutta mu...\nUCU Lady Canons ewangudde n'edda...\nJKL Dolphins yeetaaga kuwangula nzannya bbiri ku UCU Lady Canons okusitukira mu kikopo kya sizoni eno.


Bukedde Online - Okusunsula abayizi abagenda mu S5 kuwedde\nLooya alaze engabana y’emmaali\nEkisiikudde muka Bukenya baawukane kati\nMuto wa Owen Kasule aziikiddwa\nMaama bangi be wasigamu ensigo ey’okwagala Katonda\nOkusunsula abayizi abagenda mu S5 kuwedde\nAbabbi balumbye ebyalo abatuuze ne battako...\nAbabadde bazze okupima ettaka emmotoka yaabwe...\nAdded 16th February 2019\nAbakulu b’amasomero n’abaakiikiridde amasomero nga basunsula abayizi abagenda mu S5.\nMINISITULE y’ebyenjigiriza eyanjudde enteekateeka empya okuddamu okuwandiika abasomesa bonna mu Uganda kubanga waliwo bangi abatalina bisaanyizo nga n’abamu bali ku lukalala lwa gavumenti kw’esasulira.\nEnteekateeka yayanjuddwa omuwandiisi ow’enkalakkalira mu minisitule y’ebyenjigiriza, Alex Kakooza bwe yabadde ayogera eri abasomesa n’abakulira amasomero nga bali mu kusunsulamu abayizi abagenda mu S.5 n’amatendekero amalala abaatudde S.4 omwaka oguwedde.\nAbaali mu by’enjigiriza mu bitongole ebimu bawakanyizza enteekateeka eno abalala ne bagiwagira nga bagamba nti minisitule yalwawo okukikola. Filbert Baguma, Ssaabawandiisi w’ekibiina ekigatta abasomesa mu Uganda (UNATU) yagambye nti okumalawo ekizibu Kakooza ky’ayagala okulwanyisa olina kusooka kuddamu kibuuzo nti amannya g’abasomesa abatasaanidde gatuuka gatya ku lukalala kwe basasulira abasomesa.\nBaguma agamba nti, buli mwaka minisitule y’ebyenjigiriza eddamu ne yeekenneenya olukalala lw’abasomesa naye bye bazuula tewali amanyi gye bibulira. Ne bwe banaakola byonna nga tebasoose kulwanyisa nguzi ekikolwa kyakugenda mu maaso kubanga ne bw’ogenda ku masomero osangawo olukalala lw’abasomesa naye nga n’omukulu w’essomero tamanyi bameka abali ku lukalala abasasulirwa mu ssomero lye.\nOmubaka Joseph Gonzaga Ssewungu (Kalungu West) era atuula ku kakiiko k’ebyenjigiriza mu palamenti yagambye nti, baalwawo kubanga akakiiko katuulako, Sipiika y’abasindika okulambula amasomero kyokka baatuuka mu disitulikiti y’e Gulu ne Lira ne kibasobera.\nGulu baasangayo abasomesa 500 abali ku lukalala kwe basasulira kyokka nga bwe babuuza akulira ebyenjigiriza mu disitulikiti naye abagamba kimu nti ebintu bizibu tamanyi bwe baagendako ate tasobola kubagggyako.\nAkulira ekibiina ekigatta amasomero g’obwannannyini mu Kampala, Patrick Kaboyo yagambye nti, bwe kibeera kisoboka bakikole mu bwangu baggyewo abatasaanidde baleete abalina ebisaanyizo.\nOmuwandiisi ow’enkalakkalira ye yakiikiridde minisita w’ebyenjigiriza n’akubiriza abakulira amasomero okulaba ng’abayizi abaateekayo okusaba kwabwe mu masomero ago babawa ebifo era bwe babeera tebafunye mukisa kufuna we baasaba babateeka mu masomero mwe basaanidde okubeera kubanga bonna be batadde ku nkalala baatuusa ebisaanyizo ebibaweesa ebifo ku mitendera egiddako.\nAMASOMERO AMANENE N’OBUBONERO KWE GAAGABIDDE ABA S.5 Kibuli SS abalenzi 20 abawala 23, Our Lady Of Good Council Gayaza abawala 29 abalenzi 23, Mengo SS abalenzi 19 abawala 22, Kako SS abalenzi 32 abawala 35, Gombe ss abawala 23 abalenzi 22 fiizi ziri ku 920,000/-, St. Maria Goreti Katende bonna baabaweeredde ku 38, fiizi 870,000/-, St. Mark Namagoma abalenzi n’abawala baabaweeredde ku 32, fiizi 950,000/- Kololo ss bonna baabaweeredde ku 45, fiizi 340,000/-,Kawempe Muslim abalenzi 21 abawala 23, fiizi 1,200,000/-, Bishops SS Mukono abalenzi 36 abawala ku 44, fiizi 840,000/-, Kyambogo College abalenzi 33 abawala ku 35, fiizi 565,400/-, Iganga SS baatwalidde ku 22 (lya bawala bokka), fiizi 773,900/-. Jinja college babaweeredde ku 27 (balenzi bokka), fiizi 736,000/-, Kako ss abawala baabaweeredde ku 35, abalenzi ku 32, fiizi 830,000/-, Immaculate Heart Nyakibaale baatwalidde ku 21.\nAMATENDEKERO G’ABASOMESA Ndegeya PTC bonna babaweeredde ku 38, Kabulasoke PTC bonna baabaweeredde ku 45, fiizi 300,000/-, Rakai PTC bonna baabaweeredde ku 42, fiizi 350,000/-. Nakaseke PTC n’amatendekero g’abasomesa amalala tegalina bubonero bwa ssalira kwe gaagabidde, wabula omuyizi kasita abeera nga yayita okubala n’olungereza ng’alina Credit, n’okuyita amasomo ga Ssaayansi baba bamuwa butereevu.\n6 Bukedde Lwamukaaga February 16, 2019 amawulire Okusunsula abayizi abagenda mu S5 kuwedde Abakulu b’amasomero n’abaakiikiridde amasomero nga basunsula abayizi abagenda mu S5.\nYanga atwala baasaze kkufulu ku bizimbe bye yaggadde mu kkooti Damascus Kalanzi, musuubuzi: Wadde nga gavumenti eteeseganyizza n’omugagga Yanga okuggulawo ebizimbe bye tugisaba okuteeka mu nkola ebikkaanyiziddwaako aleme kuddamu kubisiba kubanga abasuubuzi bajja kukosebwa.\nVicent Mpoza, musuubuzi: Wadde ng’omugagga amaze ne yeekuba mu kifuba kyokka siri musanyufu olw’enkola y’okulwaniranga entalo ze mu basuubuzi kubanga zitukosa ng’ate tagenda kusasulira loosi gy’abeera atuleetedde mu kaseera ako. Shirat Namaganda, musuubuzi:\nTuli basanyufu olwa bakama baffe okutegeeragana ne gavumenti ku ky’okutuggulirawo amadduuka gaffe kubanga tubadde tetukyakola ng’emmaali yaffe yonna bagisibira mu bizimbe byabwe.\nAbbaannttuu kkyyee bbaaggaammbbaa Abamu ku basuubuzi abakolera ku kizimbe kya Zai Plaza nga batidde okukiyingira oluvannyuma lw’ekibiina kya KACITA okubaggulira amadduuka gaabwe omugagga Yanga ge yabadde aggadde.\nMinisita alagidde ku baayongezza fiizi\nEngeri amasomero gye gakola ssente mu bintu bye basaba abayizi\nAba S4 bayise; abalenzi ne baleebya abawala\nLooya alaze engabana y’emmaali...\nEkisiikudde muka Bukenya baawukane...\nMuto wa Owen Kasule aziikiddwa...\nMaama bangi be wasigamu ensigo...\nTwakufuna nga kirabo okuva eri...\nTwakufuna nga kirabo okuva eri Omutonzi


Mufeeyo okumanya n’okutegeera ebiluma abantu, Museveni atumye ba RDC – Watchdog Uganda\nMufeeyo okumanya n’okutegeera ebiluma abantu, Museveni atumye ba RDC\nPulezidenti Museveni wakati mu saati enjjeru ne ba RDC saako abamyuka baabwe\nPULEZIDENTI Yoweri Kaguta Museveni alagidde ba RDC okuddayo mu bitundu gye yabatuma batandike okwekenenya ebiluma abantu be saako n’okubitegeera kyagamba nti kijja kubayamba okumanya eky’okukola nga tebatawanye nnyo.\nMuseveni agamba nti omukulembeze bwatategeera bantu baakulembera kimuberera kizibu n’okugonjoola ensonga eziba zitawanya abantu be, olumu abantu be natuuka n’okubayita abazibu songa yalemwa bulemwa okubategeera.\nOkwogera bino Pulezidenti yabadde mu makaage Entebbe mu kiro ekyakeesezza olw’okusatu bwe yabadde asisinkanye ba RDC n’abamyuka baabwe, oluvanyuma lw’okutendekebwa mu mbeera z’obukulembeze mu musomo agw’amaze wiiki ennamba mu tendekero lye by’obukulembeze e Kyankwanzi.\nNate yabakutidde okwewala okuyingira mu nsonga ezitali zaabwe, nagamba nti balina kukola ebyo bokka ebigwa mu kkubo ly’emirimu egyabakwasibwa.\n“Ensonga ezimu muzirekere Kooti yeeba ezigonjoola nga eyita mu mateeka, so si mwe ate kwefuula kooti, ne mutuuka n’okukozesa abaselikale b’eggwanga okukola emirimu egitali mu mateeka, ebyo bityoboola ebitiibwa byamwe saako n’okwonoona elinnya lya Gavumenti ya NRM” Museveni bwe yabategezezza.\nYayongeddeko nti bwe batwalibwa e Kyankwanzi baba baagala kubongerako bukodyo butya bwe bayinza okukolaganamu n’abantu saako n’okubategeera nga omusawo bwatasobola kujjanjaba mulwadde n’awona bulungi okujjako nga amaze kumukebera bulungi naazuula ekimuluma.\n“Ekilala mulina okukola ennyo okusobola okunyweza Gavumenti gye muwererezaamu, nga mukola emirimu mu bwesimbu n’amazima, kubanga bwe mukola obubi abantu bajja kukyawa Gavumenti.” Museveni bwe yategezezza.\nPolice: Dfcu official behind bank robbery


Bukedde Online - Abakiise ba FUFA bali Kabale mu ttabamiruka\nAbakiise ba FUFA bali Kabale mu ttabamiruka\nMuseveni ayozaayozezza Cranes okuwangula...\nAba ddigi n'emmotoka bawera kweraga byuma...\nLEERO (Lwamukaaga) abakiise ba FUFA lwe batuula mu ttabamiruka waabwe (FUFA Annual General Assembly) ow’omulundi ogwa 53 okuteesa ku bituukiddwaako mu mupiira omwaka guno n’ebinaaguyamba okweyongerako omwaka ogujja.\nAhmed Hussein, omwogezi wa FUFA\nTtabamiruka ono agenda kutuula mu White Horse Inn mu disitulikiti y’e Kabale ng’asuubirwamu abakiise 88. Basuubirwa okuteesa ku ngeri gye bagenda okukulaakulanyaamu omupiira okuva ku mutendera ogwa wansi okutuuka ku ddaala erisembayo (Cranes).\nMu bintu birala ebisuubirwa mu ttabamiruka ono kuliko; okusomera abakiise ennyingiza ya FUFA n’ensaasaanya y’omwaka guno era baweebwe omukisa okugyekenneenya. Oluvannyuma baakubasomera embalirira y’omwaka ogujja bamanye ssente ezeetaagisa ku buli mutendera gwa mupiira okutuukira ddala ku Cranes, emirimu gya FUFA emirala, emisomo gy’abatendesi, pulojekiti za FUFA n’ebintu ebiarala.\nOmwogezi wa FUFA, Ahmed Hussein yategeezezza nti ttabamiruka w’omulundi guno asuubirwa okuyisa embalirira esuubirwa okulinnya ku y’omwaka guno kuba pulojekiti nnyingi ze balina okukola nga zirina kusooka kuyisibwa abakiise bazitegeere.\n“Buli mwaka abakiise tulina okubalaga bye tukoze ne bye tulina okukola mu mwaka oguddako era bonna balina kusooka kubitunulamu ne babikkiriza oba okubikubaganyaako ebirowoozo,” Hussein bwe yagambye.\nEnsonda okuva mu bakiise zaategeezezza nti ensonga ya FUFA okuwa kkampuni ya StarTimes, ddiiru y’okulaga liigi okumala emyaka 10, esuubirwa okutunuulirwa ennyo kuba bangi ku bo tebaagimatira.\nHussein yategeezezza nti buli nsonga egenda okuteesebwako, yalambikiddwa bulungi era balinze kye banaasalawo olwo kissibwe mu nkola nti kuba kye kibatutte e Kabale.


Kibi okwematizaokusinzira ku Bayibuli?\nBayibuli teyogera ku kwematiza oba okugamba nti kibi oba nedda. Ekyawandiikibwa ekisinga okwesigamwako ensonga y'okwematiza lwe lugero lwa Onani mu Oluberyeberye 38:9-10. Abamu bavuunula ekyawandiikibwa kino nti "okuyiwa amazzi agazaala wansi" kibi. Wabula kino ekyawandiikibwa si kyekigamba. Katonda tanenya Onani kuyiwa mazzi agazaala wansi, naye amunenya lwakuba Onani yali mujeemu. Onani yagaana okutuukiriza obuvunanyizibwa bwe obw'okuba omusika wa muganda we eyali affude. Olugero terukwata ku kwematiza wabula okutukiriza obuvunanyizibwa obwamuweebwa famile.\nEkyawandiikibwa eky’okubiri ekikozesebwa ng'obujulizi obulaga nti okwematiza kibi ye Matayo 5:27-30. Yesu atugaana okuba n'ebirowoozo eby'obwenzi era agamba "Era oba ng’omukono gwo ogwa ddyo gukwesittaza, gutemeko, gusuule" Newankubadde nga waliwo akakwate wakati w'ebirowoozo eby'obwenzi n'okwematiza, Yesu yali tayogera ku kibi ky'okwematiza mu kyawandiikibwa kino.\nTewali Bayibuli weyogera nti okwematiza kibi, wabula kimanyiddwa nti ebintu ebiletera omuntu okwematiza byona kuba kwonoona. Okwematiza ebiseera ebisinga kuva mu birowoozo bikyamu eby'obwenzi, okwekwatirira, era/oba okulaba ebintu eby'obuseegu. Bino ebizibu byebilina okukolebwako. Ebibi omuli okwaaka, ebirowoozo ebikyamu, n'okulaba ebintu eby’obuseegu bwebilekebwa, okwematiza kuba tekukyaali kizibu n'okukemebwa.\nAbantu bangi batawaana n'okuwulira omusango oguva mu kwematiza, kyoka nga mu mazima bandibadde beenenya ebibi ebibaletera okwematiza.\nEkyo nga kyogeddwa, okwematiza kibi ku lwakyo? Newankubadde Bayibuli teddamu kibuuzo kino buterevu, waliwo enkola eza Bayibuli ezitusobozesa okutunuurira ensonga eno.\n1. "Kale oba nga mulya, oba nga munywa, oba nga mukola ekigambo kyonna kyonna, mukolenga byonna olw'ekitiibwa kya Katonda." (1 Abakolinso 10:31). Ekintu bwekiba nga tekiwa Katonda kitiibwa, tetulina kukikola.\n2. "...Na buli ekitava mu kukkiriza, kye kibi."(Abaruumi 14:23) Bwetuba nga tetukakasa nti kyetwagala okukola tekiwa Katonda kitiibwa, kiba kibi\n3. "Oba temumanyi ng'omubiri gwammwe ye yeekaalu y'Omwoyo Omutukuvu ali mu mmwe, gwe mulina eyava eri Katonda? Nammwe temuli ku bwammwe; kubanga mwagulibwa na muwendo: kale mugulumizenga Katonda mu mubiri gwammwe."( 1 Abakolinso 6:19-20). Emibiri gyaffe gyanunulibwa era gya Katonda. Amazima gano amakulu galina okuba n'enkizo kwebyo byetukola n'emibiri gyaffe. Bwetutunulira ensonga zino, abamu bamaliriza bagambye nti okwematiza kibi. Okwematiza kuliko ebibuuzo, okusinga—oba kuyinza okuwa Katonda ekitibwa; oba kusobola okukolebwa n'obukakafu obw'enkomeredde nti kituufu, era nti kusobola okuwa Katonda nanyini mibiri gyaffe ekitiibwa.\nBwekuba nga kukoleddwa awatali kwaaka, oba birowoozo bikyamu, oba bintu bya buseegu, ng'omuntu amatidde nti kyakola kituufu era kirungi, nga yebaaza Katonda olw'esanyu lyekuleeta (laba 1 Abakolinso 10:30), era kuba kubi? Kyetusobola okugamba kiri nti kuyinza obutaba kwonoona oba kubi. Wabula tubusabusa oba nga ekyo wagulu kisoboka okubaawo oba nga gyekiri mu buliwo.


Bukedde Online - Ababbi balumbye essundiro ly'amafuta ne batta omuduumizi wa poliisi\nAbabbi balumbye essundiro ly'amafuta ne batta omuduumizi wa poliisi\nAbadde akwata Engabo ya Kabaka aziikiddwa\nSsebalamu atongozza okusonda ez'ettoffaali...\nBAZZE abasajja musanvu nga buli omu akutte emmundu era olwabadde okutuuka ku ssundiro ly’amafuta ne balisalako wamu ne supamaketi ne mobayiro mmane eriraanyeewo olwo ne batandika okunyagulula ku ssaawa 5:00 mu kiro ekyakeesezza Olwomukaaga.\nBya PATRICK TUMWESIGYE NE PHIONA NABADDA\nAbapoliisi bwe bazze okutaasa, olwo amasasi ne gatandika okunyooka okukkakkana ng’aduumira poliisi y’e Kajjansi ababbi bamusse.\nASP Joseph Bigirwa abadde amaze mu poliisi emyaka essatu gyokka, attiddwa mu bukambwe ababbi abaabadde balumbye essundiro ly’amafuta erya Gaz e Kajjansi bwe baamukubye amasasi agaamuyuzizza olubuto n’ekifuba, bwe yabadde agezaako okutaasa abakozi b’ekifo kino.\nEssundiro ly’amafuta ababbi lye baalumbye.\nAKULIRA POLIISI Y’E KAJJANSI EDSON MUGANZI ANNYONNYOLA EBYABADDEWO:\nKu ssaawa nga 5:00 ez’ekiro ekyakesezza ku Lwomukaaga, ababbi baalumbye essundiro ly’amafuta okuli supamaketi ne mobayiro mmane ne batandika okunyaga ssente, baabadde musanvu nga bonna babagalidde emmundu.\nAbataano be beenyigidde mu bunyazi kyokka bannaabwe babiri ne basigala nga beekwese nga balawuna okukakasa ng’abali mu bubbi tebafuna mutawaana gwonna.\nOmu ku bavubuka abatunda amafuta yagezezzaako okulwanagana n’ababbi ng’agaana okubawa ssente era wano ababbi we baamukubidde essasi ku kugulu.\nBigirwa eyabadde okumpi n’ekifo kino yawulidde essasi n’akubira abaserikale ba poliisi e Kajjansi ng’abasaba okusindika abaserikale bazuule ekigenda mu maaso.\nKyokka baabadde tebannatuuka n’alaba ng’olutalo mu kifo kino lwa maanyi n’asalawo okusembera mpola ataase abantu.\nYabadde alaba babbi baabadde ku ssundiro ly’amafuta kyokka nga waliwo abalala abeekwese okumpi n’ekifo kino.\nYaggyeyo basitoola n’akuba essasi mu bbanga mu ngeri y’okutiisa era wano ababbi ababiri abaabadde basigadde ku mabbali kwe kumukuba amasasi agaamusse. Abapoliisi bagenze okutuuka ng’ababbi bamaze okudduka nga Bigirwa attiddwa.\nMmotoka ababbi gye baawambye ku Sarah Kintu ne baddukiramu.\nAbabbi banyaze13,000,000/- okuva ku mobayiro mmane, abatunda amafuta babadde bakabalako 820,000/- ezaabanyagiddwaako.\nMu kavuvung’ano kano Yusuf Mubiru yakubiddwa amasasi mu kugulu, ajjanjabirwa mu ddwaaliro e Mulago.\nAbabbi bwe baamaze okunyaga ne bawamba mmotoka ku mukyala eyabadde agenze ku supamaketi ayitibwa Sarah Kintu, (Raum UAS 875J) gye badduukiddemu kyokka oluvannyuma baagisudde e Katale ku mabbali g’oluguudo nga n’ebisumuluzo baabireseemu.\nNannyini kifo kino tuludde nga tumulabula okwongera obukuumi mu kifo kye kyokka n’aziimula ng’omuntu akola obukadde bw’ensimbi emisana n’ekiro talina nsonga emugaana kufuna musirikale wa mmundu n’akuumisa ab’obusaale.\nKIBIRIGE MOSES EYABADDEWO:\nNabadde ku bbaala era saalabye babbi engeri gye bazzeemu kyokka nawulidde masasi nga gavuga mu kutya ffenna twagezezzaako okulaba ekigenda mu maaso.\nTwalabye omuntu attiddwa nga tetwasoose kutegeera nti muserikale okuva bw’ataabadde mu byambalo.\nMu bbanga ttono ababbi baalinnye mmotoka ne bavuga nga badda e Kampala. Akaseera kaabadde kazibu kuba buli muntu yabadde tamanyi kigenda mu maaso wabula nga tuli mu kutya.\nAbaserikale bazze nga bangi era twasembedde mpolampola olwo ne tukizuula nti eyattiddwa yabadde muserikale ng’abaamusse baabadde babbi abaabadde balumbye essundiro ly’amafuta.\nOMUSERIKALE OMULALA EYATTIDDWA:\nNelson Tugume ow’ekitongole kya poliisi ekirwanyisa ebikolwa eby’ekizigu ekya Flying Squad ng’akolera ku poliisi y’e Kawempe, yattiddwa ku Lwokuna lwa wiiki ewedde mu Kakajjo Nalumunye ekisangibwa e Nsangi.\nTugume yattibwa wakati mu kuwanyisiganya amasasi n’ababbi, nga poliisi yasobodde okutta ababbi babiri Christopher Nnyanzi ne Martin Mwebaze ne babasuuza ne mmundu eyekika kya SMG.\nAbabbi bano baabadde n’emisango gy’obubbi egibavunaanibwa ku poliisi e Kawempe. Poliisi ekyagenda mu maaso n’okuyigga ababbi bano ng’abaserikale ba poliisi ababiri abaalumiziddwa mbeera yaabwe egenze erongooka.\nAbabbi balumbye essundiro ly’amafuta ne batta omuduumizi wa poliisi\nEbintu ebikulu 9 by'oba otunuulira bizinensi yo eyitimuke mu 2015\nBakakuyege ba NRM basaba mirimu\nTetulinda bantu kwekalakaasa okubayamba\nPoliisi egudde mu lukwe lw'ababbi e Kamwokya: 3 bakubiddwa amasasi\nOwa Securiko attiddwa mu bubbi\nOmubbi Majwega attiddwa, 8 badduse


Gula era Otunde Ssente z`oku Mutimbagano Mbagirawo | Paxful\nYingiza Ssente z`oku Mutimbagano ne Paxful\nGula era otunde ssente za digito mu nkola ennyangu. Funa akaawunti yo eya Paxful, tandika okukkiriza okusasulwa, oyingize ssente.\nEngeri ezisukka mu 350 ez`okugula n`okutunda Bitcoin\nLondako engeri y`okusasula gy`oyagala era osuubulagane butereevu n`abantu abalala abalinga ggwe!\nTunda Bitcoin Gula Bitcoin\nOkusindika Okuyita mu Bbanka\nSasulwa olwa Bitcoin butereevu mu akaawunta yo eya bbanka wonna mu nsi.\nWaanyisa ofunemu Ssente z`empeke\nSasulwa mu mpeke awo ku mulyango gwo oba mu kifo kyonna ekikwanguyira awaggyibwa ebintu ekikuli okumpi.\nWaleti z`Oku mutimbagano\nSindika waleti z`oku mutimbagano ezisukka 140 mu nsi yonna.\nKaadi z`ebirabo ezisaliddwako\nTunda Bitcoin yo ofune kaadi z`ekirabo ku miwendo egisaliddwako okuva mu iTunes, Amazon n`ewalala.\nSsente za Digito\nSuubuza Bitcoin yo ofunemu ssente za digito eŋŋanzi eziri eyo.\nEbintu & Empeereza\nKozesa Bitcoin wo okugula ekintu kyonna wansi w`enjuba.\nPaxful ekifuula kyangu ate ekyesigika gwe okusuubula Bitcoin. Zuula ebivuganyo ebisinga wansi era ogule Bitcoin ng`okozesa Okusindikira mu Bbanka mu mitendera emyangu e 5.\nToyagala kuva mu nnyumba? Osobola okukozesa app z`okusasula ennyingi ezimanyikiddwa.\nOlina kaadi y`ekirabo gy`otetaaga? Gitunde wano ofunemu Bitcoin mbagirawo.\nOkusasula mu Mpeke\nGula Bitcoin osasule mu mpeke. Kyangu nnyo. Tekyetaagisa akaawunti ya bbanka.\nKaadi za Debit/Credit\nPaxful ekifuula kyangu ate ekyesigika gwe okusuubula Bitcoin. Zuula ebivuganyo ebisinga wansi era ogule Bitcoin ng`okozesa Debit/Credit Kaadi mu mitendera emyangu e 5.\nSuubuza ssente zo ez`oku mutimbagano oba tokeni za Bitcoin eziteekebwa mu waleti yo ey`oku mutimbagano mbagirawo.\nEbyamaguzi & Obuweereza\nKola obusuubuzi kyenkana obwa buli kintu kyonna ky`olina, okuva ku mmotoka ne zaabu ssaako eby`okulya n`ebintu ebikozesebwa awaka, ofunemu Bitcoin.\nLaba Ebivuganyo Byonna\nPaxful ku mikutu gy`ebyempuliziganya\nPaxful emanyikiddwa nnyo mu kisaawe kya ssente z`oku mutimbagano era eyogerwako nnyo mu butabo bwa maagaziini bungi obumanyikiddwa ennyo. Ekimu ku biruubirirwa byaffe kwe kuzimba amasomero 100 mu Afrika. Laba viidiyo eri wammanga okumanya ebisingawo ku kaweefube waffe owa #builtwithbitcoin.\nFuuka mutunzi wa Bitcoin ku Paxful\nFuuka omutunzi ku Paxful owe obukadde n`obukadde okwetoolola ensi okwemalirira mu byenfuna. Teekawo engeri z`okusasula eziwera abaguzi ze baagala, weewale ba kayungirizi, era tujja kukuyamba n`ebikozesebwa byonna n`okulambikibwa kwe weetaaga okuwangula.\nBa kasitooma abasanyufu\nObukadde n`obukadde bakozesezza Paxful bulungi era balina ebirungi bingi eby`okutwogerako. Biibino abakozesa baffe bye batulowoozaako mu bigambo byabwe byennyini.\nKu Paxful osobola\nTumbula okwemalirira kwo mu byenfuna okudda ku ddaala erya waggulu ne Paxful.\nGula Bitcoin ku mutimbagano\nSuubula n`ensimbi eziterekeddwa obulungi mu nsibo\nBitcoin yo ekuumibwa bulungi mu nsibo yaffe okutuusa ng`obusuubulaganyi bugguse bulungi.\nZimba obumanyifu bwo\nOmuyungo gwaffe ogw`okuddibwamu kw`abakozesa gukusobozesa okumanya banno ebeesigika era abamanyirivu b`oyinza okusuubulagana nabo.\nFuna waleti ya bwereere\nYingiza ssente ez`ennyongereza\nTandika okusuubula ku Paxful\nWeewandiise leero ofune waleti ya digito ku bwereere. Osobola okutandikirawo okugula oba okutunda Bitcoin nga toteganye.


Bukedde Online - Emmundu etokokota e Malakal ey'e South Sudan\nAbasajja basatu bakaayanidde omwana\nEkisaakaate kiwadde Nnaabagereka essanyu\nAdded 16th January 2014\nEKIBUGA Malakal, ekisangibwa mu ssaza lya Upper Nile, erisimwamu amafuta mu South Sudan, kiwunya musaayi olw’okutting’ana okw’ekyeyonoonero wakati w’abajaasi ba gavumenti ne bakyewaggula abaakiwambyeko ekitundu ekisinga obunene. Kye kibuga ekiddirira Juba obunene.\nEmirambo gy’abajaasi ba gavumenti aba SPLA n’egya bakyewaggula aba Dr. Riek Machar giri buli wamu ng’ekisinga kitandise okuwunya kyokka tewali agiyoola kubanga okulwana kukyagaanyi okusirikamu okuva ku Lwomukaaga lwe kwabaluseewo .\nBakyewaggula ba Machar baalumbye Malakal okuva ku buli ludda nga beeyambisa emmundu ennene, emizinga ne ttanka ennwaanyi ne bubeefuka n’amagye ga SPLA agayambibwako Uganda.\nOmukutu gw’amawulire ogwa Sudan Tribune gwategeezezza nti bakyewaggula kati bafuga ebitundu 90 ku 100 eby’ekibuga kyokka okulwana kukyali kwa maanyi kubanga amagye ga SPLA gakyafunvubidde okukyeddiza.\nAbantu ba bulijjo baatandise okudduka ekibuga kino era waliwo ekibinja ky’abantu abasukka mu 200 abaagudde mu mugga Nile ne bafa, eryato kwe baabadde basaabalira bwe lyayabiseemu.\nEmbeera mu kibuga Malakal, ya kulwana kwereere ng’amasasi, emizinga n’ebikompola bivuga obutasalako era amayumba g’abantu n’ebizimbe bingi byonooneddwa.\nOmwogezi wa bakyewaggula, Brig. Lul Ruai Kong yagambye nti bali mu kugogola Malakal okumalamu empulunguse n’abazaalwanyi ba Kiir, kyokka omwogezi wa Pulezidenti Kiir, Ateny Wek Atenyi yabisambazze n’ategeeza nti Malakal kikyali mu mikono gya gavumenti.\nWabula Brig. Kong yagambye nti ekibuga Malakal, amagye gaabwe gaakiwambye ku ssaawa nnya nga basoose kuwamba ekitundu Baliet ne Dolieb gye yagambye nti baakubye amagye ga Kiir ne bagaleka mu kkubiro.\nDr. Machar yakakasizza ng’abalwanyi be bwe baatuuse ku buwanguzi n’annyonnyola nti okuggyako ekitundu Renk ne Melut, ebifo byonna ebisigadde mu Malakal biri mu mikono gyabwe.\nYagasseeko nti abajaasi be baawambye emmundu ennene 500 z’ekika kya AKM, 30 ez’ekika kya RPG ezikola embikompola, 90 ez’ekika kya PKM wamu n’emmotoka z’amagye.\nWabula omwogezi w’amagye ga SPLA, Col. Phillip Aguer yagambye nti okulwana kukyagenda mu maaaso mu kibuga Malakal, n’awakanya ebya bakyewaggula nti baawambye kibuga kino.\nEnsonda e Juba zaategeezezza nti Pulezidenti Salva Kiir yalagidde abajaasi abalala 2,500 okugenda e Malakal okuyambako mu kulwanyisa abeewagguzi.\nOlw’embeera ey’okulwana eri mu kibuga Malakal, kigambibwa nti gavumenti yasazeewo okuggyako amasimu gonna mu kibuga kino n’ebitundu ebirinaanyeewo okulemesa bakyewaggula okuwuliziganya.\nOkulwana e Bor:\nAmagye ga SPLA gaakoze olulumba olw’amaanyi ku kibuga Bor ku Lwokusatu, emizinga ne bbomu ne biyuuguumya ekibuga kino ekikyali mu mikono gya bakyewaggula ba Dr. Machar.\nOkulwana kwatandise ku ssaawa mukaaga ez’omu ttuntu kyokka amagye ga gavumenti tegaasobodde kukiyingira.\nDr. Machar yategeezezza ekitongole ky’amawulire ekya South Sudan News Agency (SSNA) nti abalwanyi be baasobodde okulemesa amagye ga Kiir agaabadde gabalumbye mu kitundu kye Gut Makur mu mayiro nga 12 okuva e Bor kyokka ne babazzaayo emabega.\nEmmundu etokokota e Malakal ey''e South Sudan\nBwino ku bassita ba Cranes abalinze okubbinkana ne Liberia


Bukedde Online - Famire erumirizza abaserikale okupanga obujulizi\nFamire erumirizza abaserikale okupanga obujulizi\nMuganda wa Bobi Wine eyabadde naye attottodde...\nBesigye ayungudde bannamateeka okuwolereza...\nFAMIRE ya Bobi Wine erumirizza poliisi nti eri mu kkobaane okupanga ebizibiti by’emmundu n’ekigendererwa eky’okussa emisango gy’okulya mu nsi olukwe ku muntu waabwe.\nBarbie (ku ddyo) muka Bobi Wine ng’ayogera eri abaamawulire eggulo. Ku kkono ye Eddie Yawe ate wakati ye Fred Nyanzi baganda ba Bobi Wine.\nBaagambye nti beewuunyizza okulaba poliisi ng’eyanjula ebizibiti okuli emmundu ebbiri ez’ekika kya SMG, poliisi z’egamba nti yazikwatidde mu kisenge kya Bobi Wine ku Pacifi c Hotel mu kibuga Arua.\nEddie Yawe mukulu wa Bobi Wine yagambye nti, kino poliisi yakikoze okupanga omusango gw’okulya mu nsi olukwe ku mubaka Robert Kyagulanyi.\nYawe yagambye nti: Bobi Wine takwatanga ku mmundu, tamanyi na bwe bagikuba era okumusibako emmundu ebbiri, bujulizi bwa nkukunala nti Gavumenti eyagala kumusibako musango omunene oguyinza n’okumutwaza mu kkomera okumala ebbanga eriwerako.\nBaagambye nti ebizibiti ebyogerwako byalagiddwa bannamawulire nga wayise ennaku bbiri bukya akwatibwa era baabadde n’obudde bwonna okutegeka ebizibiti byabwe.\nYabuuzizza nti: wooteeri agatali maka ga muntu, oyinza kumatiza otya omuntu nti ebizibiti by’oleese ku Lwokusatu (eggulo) bya kasitoma eyali mu wooteeri ku Mmande? Yawagiddwa Barbie eyagambye nti ebyo bipange tebayinza kubikkiriza.\nAba famire baasoose mu lukiiko lwa bannamawulire eggulo ku makya ku Ssemakookiro Plaza ne bategeeza nti, okusinziira ku mawulire ge bafuna, Kyagulanyi ne banne abalala bwe baakwatiddwa okuli n’ababaka ba palamenti Zaake Butebi, Paul Mwiru, Gerald Karuhanga n’abalala baatulugunyiziddwa ekisusse era baagala Gavumenti ebabawe babajjanjabe.\nOlukuççaana luno lwabaddemu aba famire ya Kyagulanyi abaakulembeddwa baganda be, Fred Nyanzi, Eddie Yawe, Stephen Ssentamu ne mukyala we Barbie Itungo Kyagulanyi.\nLwabaddemu n’abeemikwano naddala abayimbi b’ekibiina kya Fire Base, bakyala baabwe ne bazadde ba Kyagulanyi okuva ku ludda lw’ebukojja ne munnamateeka we Andrew Karamagi.\nBaawadde essaawa 48 zokka Gavumenti okuyimbula Kyagulanyi bwe kigaana, bagenda mu kkooti ebawalirize okumuta awatali kakwakkulizo konna.\nPalamenti eyisizza omusolo ku ‘WhatsApp’


Bukedde Online - Omujjuzo ku ofiisi ezigaba paasipooti gusitudde buto\nOmujjuzo ku ofiisi ezigaba paasipooti gusitudde buto\nAdded 24th February 2021\nAbaagala okufuna paasipooti nga basimbye ennyiriri.\nZULIA Namuyanja yatulise n'akaaba oluvannyuma lw'okusimba layini okumala essaawa ssatu, kyokka bwe yatuuse w'ayingirira ne bamugoba olw'okuba mesegi okuli obubaka bw'oku ssimu emuyita yabadde yasiimuddwa.\nBwe yabuuziddwa lwaki yabadde ayagala nnyo okufuna paasipooti yagambye nti we baggalira ekisaawe ky'ennyonyi yali amanyi ajja kugenda e Saudi Arabia mu myezi ebiri. Bwe bazzeemu okuggulawo ekisaawe yeewoze ssente ng'amanyi nti ajja kusasula ng'atuuse ku kyeyo ekitannaba kutuukirira.\nNamuyanja y'omu ku bantu enkumu abakeera ng'obudde tebunnakya okusimba ennyirira okufuna Passport zaabwe basobole okweyuna okugenda ku kyeyo.\nOmujjuzo gw'abantu gwasazeeko ekitundu ky'ekkubo lya Old Port Bell era ebidduka bitambulira ddala kasoobo. Ebusukka kkubo nayo abantu bajjudde era abamu eby'okusimba bwe byabayinze ne basalawo okwewunzikako okutuusa abantu lwe banaakendeera.\nJoan Nakimbugwe eyavudde e Wakiso yagambye nti tewali kimuluma nga butabawa buyumba bukyamirwamu. Obuyumba obuli mu minisitule bwonna buliko kkufulu ekintu ekyongedde okuwa abantu akaseera akazibu.\n"Okutya kwe nina engeri Corona gyatannaba kuggwayo, we ninda ennyo embeera esobola okuddamu okutabuka ne basiba ekisaawe ne nviiramu awo" Nakimbugwe bwe yagambye.\nYe Brian Sekate eyavudde e Luweero yagambye nti ekisinga okumwewuunyisa y'engeri abaserikale gye babatabukira ne babasindika ng'abazzizza omusango. N'embeera y'obunkenke eri mu ggwanga yagambye nti emusuza tateredde nga kisingako okulyetegula.\nWaliwo abataayagadde kubaatuukiriza mannya abaagambye nti omuntu bwe bakusanga nga tolinaamu ssente osobola n'okusimba wiiki ebbiri nga tonnayingira. Kyokka ne gw'owa ssente naye asobola okukubula kuba n'abakozi beekengera buli muntu.\nBrenda Watongola eyavudde e Jinja yagambye nti yaakasula mu loogi ennaku bbiri ng'alowooza nti bwe kijja okumwanguyira okutuuka amangu. Kyokka agenda okutuuka ku ssaawa 1:00 ey'oku makya nga talina w'ayisa kigere.\nMinisita w'ensonga z'omunda mu ggwanga, Obiga Kania omujjuzo gw'abantu we bafunira paasipooti obuzibu yabutadde ku makampuni agatwala abantu ebweru naddala mu mawanga ga Buwarabu okukuba ebyeyo.\nOkuva ekisaawe ky'ennyonyi lwe kyaddamu okukola, amakampuni agatwala abantu ebweru ne gaddamu okukola, abantu bangi abaali bateekateeka okugenda ne bakoma ku munaabo, kuno kw'ogatta n'abalala abeeyongeddeko ne gujabagira kuba mulimu n'abalowooza nti bwe batagenda kati bakyayinza okuddamu okusiba ekisaawe.\nEkitongole ekivunaanyizibwa ku bya paasipooti kifuba okulaba nga kikozesa obwangu mu kugabira Bannayuganda paasipooti era bagamba nti olunaku bafulumya paasipooti 1,000.\nAbasumba battottodde bwe babbibwa mu bya Pasita Siraje\nMuseveni tumwongere akalulu- Aba NRM e Moyo\nBeetaaga abantu emitwalo 2 ku kyeyo mu Libya\nOmwana ow'emyaka 10 ne maama bafudde butwa


Bukedde Online - Abasajja abafumbo basabiddwa okukuliza abaana mu ddiini\nAbasajja abafumbo basabiddwa okukuliza abaana mu ddiini\nABATENDESI 30 BABANGUDDWA MUZANNYO GWA TAEKWONDO...\nOwa P3 awonye okusaddaakibwa\nABASAJJA Abafumbo mu busabadikoni bwe Nateete abegattira mu kibiina kya “Father’s Union” bakubiriziddwa okwerekereza byonna bakulize abaana baabwe mu diini kubanga ky’ekirabo ekisinga kyebayinza okubalekera .\nBino byayogeddwa akulira abasajja abafumbo mu Bulabirizi bwe Namirembe Wilber Naigamba nga yeyabadde omugenyi okukulu ku mukolo abasajja abafumbo mu busabadikoni bwe Natete gyebakulizza okulaku lwabwe era nga lwerwabadde olunaku kwebalambulidde omulimu gw’okuzimba eKanisa ya Makaayi wegutuuse .\nNaigamba yetegezezza ng’ensangi zino bwewaliwo abantu abakola ebikolobero nga eby’ettimba ng’okutta aabantu ,okukuba abakazi oba abasajja naye nga bino byonna biva mu butakuliza baana mu diini kubananga omuntu akulidde mu diini kibeera kizibu okubeera n’omutima omubi .\nYe Sabadikoni we Natete Ven. Godffrey BK Buwembo yebazizza abasajja abafumbo mu busabadikoni bwe Natete bulijjo okufunanga akadde nebasisinkana kubanga ensisinkano nga zino zivaamu ebibala ebirungi ebizimba eggwanga n’ekanisa okutwaliza awamu .\nYe Akulira abasajja abafumbo mu busabadikoni bwe nateete Benon Ssentongo yebazizza banne bulijjo okufaayo okujjum,biaranga emikolo nga gino egibeera kutegekeddwa kubanga ng’amaka bwegabeera ng’abasajja bebabeera abakulu ne mu kanisa bwekiri era abasajja gwemutwe omukulu mu kukulakulanya eKanisa ya Crisito n’olwekyo balina okwongera okujjumbira emirimu gy’ekkanisa ya Uganda .\nOluvannyuma bano balambudde ekkanisa Galigwoleaka eya makaayi eri mu kuzimbibwa era wano basonze ssente eziwerako okusobola okumaliriza omulimu guno ogwatandika mu mwaka gwa 2014 nga kati bali ku kukomerera\nBy’okola okuzzaamu munno obwagazi nga buserebye


Ekyabalamuzi 4 | Bayibuli ey'Oku Mukutu Gwaffe Ogwa Intaneeti | New World Translation\nKabaka Yabini Omukanani akijjanya Isirayiri (1-3)\nNnabbi Debola n’Omulamuzi Balaka (4-16)\nYayeeri atta Sisera omuduumizi w’eggye (17-24)\n4 Ekudi bwe yamala okufa, Abayisirayiri ne baddamu okukola ebintu ebibi mu maaso ga Yakuwa.+ 2 Yakuwa n’abatunda mu mukono gwa Yabini kabaka wa Kanani+ eyali afugira mu Kazoli. Omukulu w’eggye lye yali ayitibwa Sisera, era yali abeera Kalosesi+ eky’amawanga.* 3 Abayisirayiri ne bakaabirira Yakuwa,+ kubanga Yabini yalina amagaali ag’olutalo 900 agaaliko ebyuma ebisala,*+ era yabanyigiriza nnyo+ okumala emyaka 20. 4 Debola nnabbi,+ muka Lapidosi, ye yali alamula Isirayiri mu kiseera ekyo. 5 Yatuulanga wansi w’olukindu lwa Debola wakati wa Laama+ ne Beseri+ mu kitundu kya Efulayimu eky’ensozi, era Abayisirayiri baagendanga gy’ali okubalamula. 6 Yatumya Balaka+ mutabani wa Abinowamu okuva mu Kedesi-nafutaali,+ n’amugamba nti: “Yakuwa Katonda wa Isirayiri akulagidde nti: ‘Genda* ku Lusozi Taboli, era twala abasajja ba Nafutaali n’aba Zebbulooni 10,000. 7 Nja kukuleetera Sisera, omukulu w’amagye ga Yabini, ku Kagga Kisoni,+ ng’ali n’amagaali ge ag’olutalo n’eggye lye, era nja kumuwaayo mu mukono gwo.’”+ 8 Balaka n’amuddamu nti: “Bw’onoogenda nange, nja kugenda; naye bw’otoogende nange, sijja kugenda.” 9 N’amuddamu nti: “Mazima nja kugenda naawe. Naye olutabaalo luno lw’ogendamu terugenda kukuweesa kitiibwa, kubanga Sisera Yakuwa agenda kumuwaayo mu mukono gwa mukazi.”+ Awo Debola n’asituka n’agenda ne Balaka e Kedesi.+ 10 Balaka n’ayita Zebbulooni ne Nafutaali+ bajje e Kedesi, era abasajja 10,000 ne bamugoberera. Ne Debola yagenda naye. 11 Keberi Omukeeni yali yeeyawudde ku Bakeeni,+ abaana ba Kobabu, kitaawe wa muka Musa,+ era weema ye yali kumpi n’omuti omunene mu Zaanannimu ekiri mu Kedesi. 12 Awo ne babuulira Sisera nti Balaka mutabani wa Abinowamu yali ayambuse ku Lusozi Taboli.+ 13 Amangu ago Sisera n’akuŋŋaanya amagaali ge gonna ag’olutalo—amagaali 900 agaaliko ebyuma ebisala*—era n’eggye lyonna eryali naye okuva mu Kalosesi eky’amawanga okugenda ku Kagga Kisoni.+ 14 Awo Debola n’agamba Balaka nti: “Situka, kubanga leero Yakuwa lw’agenda okuwaayo Sisera mu mukono gwo. Yakuwa si y’akukulembeddemu?” Balaka n’aserengeta okuva ku Lusozi Taboli ng’abasajja 10,000 bamugoberera. 15 Yakuwa n’atabulatabula+ Sisera n’amagaali ge gonna ag’olutalo n’eggye lyonna, n’abazikiriza n’ekitala kya Balaka. Sisera n’ava ku ggaali lye n’addusa bigere. 16 Balaka n’awondera amagaali g’olutalo n’eggye okutuukira ddala e Kalosesi eky’amawanga, era eggye lya Sisera lyonna ne littibwa n’ekitala; tewali n’omu yasigalawo.+ 17 Sisera n’addusa bigere n’agenda awaali weema ya Yayeeri+ muka Keberi+ Omukeeni, kubanga waaliwo emirembe wakati wa Yabini+ kabaka wa Kazoli n’ennyumba ya Keberi Omukeeni. 18 Yayeeri n’afuluma okusisinkana Sisera, n’amugamba nti: “Yingira mukama wange, yingira muno. Totya.” Awo n’ayingira mu weema ya Yayeeri, Yayeeri n’amubikka bulangiti. 19 Bwe waayita ekiseera Sisera n’amugamba nti: “Nkwegayiridde mpa ku tuzzi nnyweko kubanga ennyonta ennuma.” Awo Yayeeri n’asumulula ensawo ey’eddiba ey’amata n’amuwa n’anywa;+ olwamala n’addamu n’amubikka. 20 Sisera n’amugamba nti: “Yimirira ku mulyango gwa weema, era bwe wabaawo ajja n’akubuuza nti, ‘Muno mulimu omusajja?’ Ogamba nti, ‘Nedda!’” 21 Awo Sisera bwe yali yeebase era ng’akooye, Yayeeri muka Keberi n’akwata enninga ya weema n’ennyondo mu mukono gwe, n’agenda we yali ng’asooba, n’amukomerera enninga mu mutwe n’eyitamu n’eyingira mu ttaka. Bw’atyo n’afa.+ 22 Awo Balaka n’ajja ng’awondera Sisera. Yayeeri n’agenda okumusisinkana n’amugamba nti: “Jjangu nkulage omusajja gw’onoonya.” N’ayingira naye, era n’alaba Sisera ng’ali awo wansi afudde, ng’enninga ya weema eri mu mutwe gwe. 23 Bw’atyo Katonda n’asobozesa Abayisirayiri okuwangula Yabini kabaka wa Kanani ku lunaku olwo.+ 24 Omukono gw’Abayisirayiri gweyongera okuba ogw’amaanyi ku Yabini kabaka wa Kanani+ okutuusa lwe baamuzikiriza.\n^ Oba, “Kalosesi-ka-goyiyimu.”\n^ Obut., “amagaali ag’ekyuma.”\n^ Oba, “Twala abasajja bo.”\n^ Obut., “amagaali 900 ag’ekyuma.”


Bukedde Online - Eddy Mutwe ne banne basabye okweyimirirwa\nEddy Mutwe ne banne basabye okweyimirirwa\nBALOOYA ba NUP baddukidde mu kkooti enkulu ne bassaayo okusaba kwabwe nga baagala Eddy Mutwe ne banne kkooti y'amagye ebakkirize okweyimirirwa. Munnamateeka Benjamin Katana Kagiremire okuva mu Pace Advocates ye yawaddeyo ensonga kwe baagala kkooti esinziire eyimbule abasibe 49 abali mu kkomera e Kitalya.\nKatana yagambye, ddembe ly'abasibe okuyimbula ku kakalu ka kkooti, kubanga balina abantu ababeeyimirira ate nga balina amaka mu bitundu bya kkooti eno by'etwala.\nEdward Ssebuufu amanyiddwa nga Eddy Mutwe, Ali Bukeni (Nubian Li) ne bannaabwe 47 baakwatibwa nga December 30, 2020 e Kalangala Bobi Wine bwe yali agenze mu kitundu kino okunoonya akalulu ne basimbibwa mu kkooti e Masaka ne bavunaanibwa okukola ekikolwa ekiyinza okusaasaanya ekirwadde kya corona.\nAbalala kuliko; Rachael Akiiki Tusiime, Saphinah Nansovo, Jamira Namwanje, Hassan Ssemakulu, Kenny Kyalimpa, Ntambi Mudde Robinson, Lukeman Mwijukye, William Nyanzi, John Miiro n'abalala nga bavunaanibwa okusangibwa n'amasasi 4 ag'emmundu ekika kya AK47.\nKatana yagambye nti bano omusango gwabavunaanibwa mu kkooti y'amagye e Makindye kyokka kkooti teyatudde ku lunaku lwe yabawa noolwekyo kkooti enkulu esaana ebakkirize beeyimrirwe bayimbulwe.\nBalooya era bagamba nti abawawaabirwa beetegefu okugondera ebiragiro bya kkooti byonna ate nga tebasobola kutaataaganya kunoonyereza kwa ludda oluwaabi noolwekyo kkooti ebayimbule balye butaala.\nBannamateeka bano baakedde ku kkooti y'amagye e Makindye gye baabadde bagenze okuddamu okuwulira omusango kubanga gwali gwaweebwa January 19, kyokka kkooti teyatudde olwo ne bassaamu okusaba kwabwe.\nOludda oluwaabi lulumiriza nti abawawaabirwa nga January 3, 2021 e Makerere - Kavule mu Kiggundu zooni baasangibwa n'amasasi aga UPDF nga tebalina lukusa lubakkiriza kubeera nago.\nBalooya mu kusaba kwabwe baataddeyo amannya g'abantu abagenda okubeeyimirira ssaako ebbaluwa z'ebyalo gye babeera, kkooti kw'ebeera esinziira ebayimbule.


Bukedde Online - Kayihura abadde akolera Rwanda - Besigye\nOle Gunnar Solskjaer aliisa buti\nKayihura abadde akolera Rwanda - Besigye\nEyatundidde mukyala we mu nnyumba Poliisi...\nEnkonge omuduumizi wa poliisi Ochola z’ayolekedde...\nDR. KIZZA BESIGYE agambye nti, wadde waliwo bingi ebiremye Gen.Kale Kayihura naye ekikulu ekimugobesezza mu poliisi kyekuusa ku nkolagana ye ne Pulezidenti wa Rwanda Paul Kagame ebadde tesanyusa bakamaa be.\nBesigye ng’annyonnyola ku kugobwa kwa Kayihura.\nYagambye nti akakuku akaaliwo wakati wa Uganda ne Rwanda tekaggwangawo akatuusa n’amawanga gombi okukubaganira mu ggwanga lya Democratic Republic of Cong (DRC).\nYagambye nti Kayihura abadde alina engeri gy’agenda mu maaso n’okukolagana n’abakulira ebyokwerinda e Rwanda abalala kye batayagala kuwulira.\nYagambye nti bangi ku bakungu mu Gavumenti bakwatibwa ennugu n’ensaalwa ku nkulaakulana ya Rwanda ate nga ggwanga tto nnyo Uganda lye yali esinga ennyo.\n“Bw’otunuulira ebyobulimi e Rwanda, ebyenjigiriza n’enguudo byonna biraga eggwanga erikulaakulana ate mu Uganda ebitongole bingi bizihhamye”, Besigye bwe yagambye.\nYategeezezza nti Kayihura abadde alina enkolagana n’abamu ku bakungu e Rwanda ekyatabudde bakama be nga bamulaba ng’atakyabawuliriza era nti afunyeeyo abakulu abalala b’awuliriza ne bamugoberawo.\n“Kino nkikakasa kubanga Palamenti ebadde yakamwongera omulimu ng’aba Gavumenti bamukkiririzaamu. Ensonga eyaguddewo eya Rwanda nkulu”, Besigye bwe yagambye.\nBino yabyogedde ggulo mu lukiiko lwa bannamawulire lwe yatuuzizza ku luguudo lwa Katonga e Nakasero we yassa ofiisi ze.\nBesigye yagambye nti Kayihura abadde yafuuka bbulooka wa byabufuzi. Yagambye nti abadde alina ebibinja by’abantu b’atuma mu bannabyabufuzi ye b’alaba ng’ababadde balemera ku nsonga n’abagulirira.\nKino kyali kyamuggya dda ku mulamwa nga yafuuka bbulooka wa mukama we.\nYagambye nti abadde takyagoberera mateeka ng’akola buli kimu ky’asanga kasita kiba nga kinywereza mukama we mu ntebe.\nYagambye nti, poliisi eteekwa kutambulira ku mateeka naye bw’ogavaako ng’emirimu gikulemye.\nYategeezezza Kayihura emirimu abadde yagifuula gya baaluganda na mikwano. ng’abantu ye b’alaba nti b’ayagala era abamukolera ebyobufuzi b’akuza mu kitongole.\nBesigye yagambye nti Kayihura abadde atulugunya abaserikale be yasanga mu kitongole nga baatendekebwa bulungi mu mirimu gya poliisi n’okukolera eggwanga.\nBangi abadde yabasuula nga tabakuza nabo ne banyiiga era abamu babadde bakolerera kumusuula naye ng’ensobi eva ku ye.\nYagambye nti Kayihura abadde takyalina mugongo. Ensonga entuufu gy’amanyi obulungi nti etambulira ku mateeka agisuulawo n’akolera mukama we asobole okuganja.\n“Abadde akimanyi bulungi nti etteeka lya ‘Public Order Management Act’ litukkiriza okutuuza enkiiko z’ebyobufuzi kyokka nga yaziwera ng’omuntu.\nAbadde akola kiyamba mukama we ate nga Poliisi esaana kutambulira ku mateeka naye si kukwagala kwa muntu.\nYagambye nti Kayihura yaggya ebintu ku mulamwa era nga biteekwa kumwekyusiza emirimu gimuleme agobwe. Enkola ya ‘Community policing’ nga yagitta dda yagifuula ya mukama we.\nYagambye nti yatandika okumanya Kayihura nga tannaba kuyingira poliisi era abantu babiri, ye Kayihura n’omugenzi Noble Mayombo baali bagezi nnyo era bannamateeka abamanyi obulungi bye bakola kyokka nga tebeetengeredde bakyukakyuka n’okukozesebwa bafune obuganzi.\nYagambye nti ensobi zonna ezikoleddwa mu poliisi tazissa ku Kayihura ng’omuntu naye abadde amuwa ebiragiro.\nYagambye nti oyo abadde amulaba ng’omugenyi mu Gavumenti kyokka alina ekizibu ky’olulimi n’okwogera akaati ye ng’ebintu bw’abiraba era embeera eyo y’emugobesezza, “Taluma mu bigambo.\nEbintu abyogera mu mazima ate ng’abamu b’akola nabo babikkako. Kino mbadde nkisuubira kubanga emyaka kkumi gye yamala ebweru abadde tasobola kukola bintu bisanyusa mukama we.\nYagambye nti wadde akitegedde nti bagenda kumwongera omulimu naye era takyasobola kukolera mu Gavumenti erabika nti by’ekola tabikkirizika.\nBesigye yagambye nti yeewuunya bannansi abalowooza nti bafunye abakulembeze abatuufu mu nkyukakyuka ezikoleddwa.\n“Wadde bonna bapya naye ate nze ndaba bagenda kukola bubi n’okusinga Kayihura. Ochora agenda kwagala okukola ennyo asanyuse mukama we ate ebintu abyonoone kubanga tagenda kusobola kukola abamulonze bye baagala”, Besigye bwe yagambye.\nYategeezezza nti Tumwine talina ky’agenda kukola kubanga ekifo kye bamuwadde ekya minisita w’obutebenkevu kigwa butereevu mu ofiisi ya Pulezidenti.\n“Pulezidenti ky’ayagala ky’omukolera era mu nkola ennyangu ekifo ekyo okukikuwa baba bakutadde ku katebe kubanga emirimu gyonna Pulezidenti y’agikola”, Besigye bwe yagambye.\nYategeezezza nti Tumwine byonna by’akola agenderera kusanyusa mukama we .\n“Oyo abadde yakubwa dda ku katebe ng’akola ku midaali era ne we bamutadde talina ky’agenda kukola era bannansi beekaabire kubanga naye wa byabufuzi.\nYagambye nti entendeka y’amagye ne poliisi byawuka kinene. Okuggyako okutuukiriza ebigendererwa bya mukama we eyamuwadde omulimu naye talina ky’agenda kukola kitereeza poliisi okuggyako okwongera okugitabula.\nBesigye yagambye nti ebitongole bingi byava dda ku mateeka kubanga ababirimu bakola okusinziira ku bigendererwa by’omuntu abalonze.\nYagambye nti enkola egobererwa mu bitongole bya Gavumenti yava dda ku mulamwa era eranga kirala.\nMukyala wa Kayihura asattira\nEbiri mu lipoota y'okutta Andrew Felix Kaweesi\nOle Gunnar Solskjaer aliisa buti...\nObuwanguzi obuddiring’ana ku Spurs (2-1) ne Man City (2-1) bucamudde abagagga ba ManU ne bakakasa omutendesi Ole...\nTewali agenda kulemesa Liverpool...\nEyaliko omutendesi wa Liverpool, Rafa Benitez agambye nti tewali ayinza kulemesa ttiimu eno kuwangula Premier sizoni...


Bukedde Online - Ekibiina kirabudde ku njala kakutiya\nEkibiina kirabudde ku njala kakutiya egenda okugwa mu mawanga ga Africa ag’omu buvanjuba omuli ne Uganda.\nEkibiina kino ekiyitibwa Food Security and Nutrition Working Group (FSNWG) nga kye kivunaanyizibwa okulondoola oba abantu mu kitundu ekiyitibwa Greater Horn of Africa balina emmere emala kyalabudde nti abantu abasoba mu bukadde 10 mu mawanga omuli Uganda, Somalia, Kenya ne Ethiopia boolekedde okufa enjala olw'enkuba entono etonnya ate nga mu bitundu ebimu temuli wadde etondo.\nMu Uganda ekibiina kino kyanokoddeyo ekitundu ky'e Karamoja ng'ekimu ku ebyo ebigenda okukosebwa enjala.\nOmwezi oguwedde ekibiina ekitaba bannamawulire abasaka ag'embeera y'obudde ekya Network of Climate Journalists of the Greater Horn of Africa (NECJOGHA) kyawandiika nti ab'enteebereza y'obudde mu Uganda, Kenya ne Tanzania baali bannyonnyodde nti ekivudde enkuba okulwawo okutonnya gwe muyaga ogwayita mu bitundu bya Mozambique ne gunywa empewo ezandibadde zireeta enkuba nga ziva mu liyanja lya Buyindi.\nBulijjo okuva mu mwezi gwa March okutuuka nga June gutandika bibeera biseera bya nkuba ey'omwero mu mawanga nga Uganda kyokka kumpi omwezi gwa March gwonna gwaweddeko nga teri nkuba etonnye ate ne April mwe yabadde esuubira mu bitundu ebimu yalumaggamagga.\nAte ku Lwokubiri lwa wiiki eno lipoota ey'awamu eyafulumiziddwa omukago gwa Bulaaya wamu n'ebitongole by'Ekibiina ky'Amawanga Amagatte bibiri ebivunaanyizibwa ku by'emmere okuli ekya Food and Agriculture Organization (FAO), ne World Food Programme (WFP) yalaze nti amawanga 53 mu nsi yonna ge goolekedde okugwamu enjala nga ku gano kuliko aga Africa ataano okuli Democratic Republic of the Congo, Ethiopia, Nigeria, South Sudan ne Sudan.\nGravity Omutujju ekivvulu kimuwuuba


Bukedde Online - Abakungubazi baakedde ku "kkanisa" ya Mukajanga\nAbakungubazi baakedde ku "kkanisa" ya Mukajanga\nAb'e Nakirebe batabuse n'Abachina\nOmuvubuka Lawrence Kiggundu bakira yeeziribanga nga bw’akaaba ng’agamba nti yali mulwadde ng’afiira e Mulago ne bamutwala ewa Muuka (Mukajanga) n’amusabira n’awona. “Obadde tosaba bantu ssente nga ze balina ze bakuwa.\nABANTU naddala ababadde basabira ewa Mukajanga oluwulidde nti omuntu waabwe John Bosco Mukajanga afudde bazze kipayoppayo ku kizimbe kya Jemba Plaza ku Luwum Street mu Kampala okukakasa ku makya g’Olwomukaaga.\nBangi baatemye emiranga n’okweziribanga wakati mu kunyolwa. Bakira buli omu amulojja lulwe nga bajjukira lwe baasemba okubeera naye ku ‘kkanisa’ eyo ku Lwokuna nga July 14 mu kusaba. Abasinga obwedda olutuukawo ne bakakasa okufa nga beeyongerayo e Mulago, eyabadde etwaliddwa omulambo gwe.\nOmuvubuka Kiggundu ng’akaabira Mukajanga ku Jjemba Plaza ku kifo we babadde bakuηηaanira eggulo.\nAni anaatutuusiza okusaba kwaffe eri Omukama? Sitaani atukoze bubi okukutwala. Teri ky’obadde osabira ne kigaana,” bakira Kiggundu bw’alaajana.\nJoy Namutebi yabadde mu kukaaba ng’agamba nti Mukanjanga yasemba okugamba abantu b’asaba nabo ku Jemba Plaza nti mwesabire nnyo nange munsabire.\nEmirimu gyasannyaladde mu biseera eby’oku makya ku mwaliiro ogwokusatu ku Jemba Plaza awali ekifo Mukajanga gy’abadde akuηηaanyiza abantu okubasabira.\nEkifo kino kibadde kiggale era tewali yayingidde munda. Abadde ne Pulogulaamu ku luggi lw'e "Kkanisa" kw’abadde atambulira.\nMmande: Okusaba ku Jemba Plaza n’okubuulirira abantu okuva ku ssaawa 5:00 ez’enkya okutuuka ku 11:00 ez’akawungeezi nga waliwo ne Lunch Hour ate okuva ku 11:00 n’agenda ku Gaggawala Shawuriyako.\nAbawala ku Jjemba Plaza nga bakaabira Mukajanga ku kifo w\nKu Lwokubiri abadde abeera Bukalango okuva ku ssaawa 5:00 ez’enkya.\nKu Lwokusatu abadde asabira abantu okuva ku ssaawe 4:00 ez’enkya okutuuka ku 11:00 ku Jemba Plaza nga mulimu ne Lunch Hour ate ku Lwokuna abadde ateekawo okusinza okw’awamu (fellowship) ku Jemba Plaza okuva ku ssaawa 11:00 akawungeezi.\nKu Lwokutaano abadde talaba bakkiriza ate nga ku Lwomukaaga alaba abo bokka abali ku apoyintimenti.\nKu Ssande ku Bukedde TV1 abadde alina pulogulaamu y’Emmere y’Omwoyo (ssaawa 5:00 – 5:30 ekiro).\nBuli olusembayo mu mwezi abadde abeera Bukalango mu kusaba okuyitibwa Sangaalo.


Bukedde Online - Poliisi ya Militale batadde ab'akakiiko k'ettaka ku bunkenke\nSsemaka w'abaana 14 ayise ebibuuzo bya PLE...\nAbayizi 57,198 bayitidde mu ddaala erisooka:...\nABAMILITALE abaabadde babagalidde emmundu n’emiggo baakulembedde mukama waabwe ne bagenda ew’omulamzi Catherine Bamugemereire, ssentebe w’akakiiko akanoonyereza ku ttaka buli eyabaddewo n’atya.\nOmulamuzi Bamugemereire ( ku ddyo) ng’abuuza Maj. Akanyihayo ebibuuzo. ebifaananyi bya ALICE NAMUTEBI\nBaagoberedde Maj. Edson Akanyihayo eyabadde n’ekiwandiiko kya kkooti ng’akiwuuba nga bw’agamba nti baamutemezzaako nti waliwo abantu abakyamu abaabadde baagala okuleeta akajagalalo ku ttaka.\nPoliisi ekuuma Bamugemereire yadduse mangu okubataayiza obutatuuka omulamzi we yabadde.\nAbajaasi baasoose kulaga lyaanyi nga baagala batuuke omulamuzi we yabadde kyokka poliisi ekuuma n’ebalemesa okutuusa bwe bakkakkanye. Maj. Akanyihayo eyabakulembedde yakkiriza okutuuka awali Bamugemereire.\nMu kiseera kino poliisi yabadde yeebulungudde omulamuzi Bamugemereire ne bakaminsona b’akola nabo ng’abantu abalala buli omu alinze kiddako.\nBaabadde ku ttaka eryali ery’ekibira e Wabusange mu muluka gw’e Kikajjo mu ggombolola y’e Nsangi mu Wakiso eriweza yiika 450.\nMaj. Akanyihayo ku ddyo ng'ali n'abajaasi ba Militale\nKigambibwa nti ettaka lino lyagulibwa omugagga Ephrahim Ntaganda eyasanyawo ekibira oluvannyuma n’aguza Eria Mubiru alina kontulakiti y’okuzimba mu nkambi y’e Kaweweta.\nMaj. Akanyihayo olwatuuse ew’omulamuzi Bamugemereire yasoose kugamba nti, bamugambye nti abantu abakyamu bazze okutawaanya abatuuze kwe kusitukkiramu aggye akkakkanye embeera.\nBamugemereire yamuggyeeko empapula ze yabaddenazzo nga za kiwandiiko kya kkooti ekyakolebwa omuwandiisi wa kkooti Justine Akankwasa nga December 8, 2017 nga kiragira ab’ekitongole ky’ebibira (NFA) obutatawaanya Eria Matovu ng’akozesa ettaka okutuusa ng’obwannannyini bw’ettaka bumaze okusalibwawo kkooti. Yabuuziddwa oba ng’amanyi nnannyini ttaka ne yeegaana.\nBwe yabuuziddwa gye yaggye ekiwandiiko kya kkooti n’ajuliza omuserikale William Bonge eyabadde mu ngoye ezaabulijjo ng’akola gwa kukuuma Matovu.\nBamugemereire yakunyizza Bonge annyonnyole ekimuyisizza amagye n’agamba nti yakubidde mukama we Matovu eyakubidde Maj. Akanyihayo ajje ataase embeera kyokka nga Akanyihayo akyegaana nti tamanyi Matovu.\nAbaserikale b'akakiiko nga bagaana abajaasi abazze ne Maj. Akanyihayo okutuuka omulamuzi Bamugemereire we yabadde.\nWano omulamuzi we yasinzidde okulagira Maj. Akanyihayo ne Bonge bakole sitetimeti ng’agamba nti bafunye amawulire nti amagye gakozesebwa abantu mu bukyamu okweddiza ettaka.\nAkakiiko kaalagidde Jude Kikamuleta, Joseph Kiggundu ne George Bisamali abaasangiddwa mu mmotoka weetiye nga batema amakubu mu ttaka eryali ery’ekibira nabo bakole sitetimemti.\nBino nga tebinnabaawo abatuuze baabadde bamaze okutuukirira akakiiko kabayambe kalagire Matovu azzeewo enzizi kwe bakima amazzi.\nAbatuuze abaakulembeddwaamu Steven Mugambire baagambye nti enzizzi zonna Matovu agenze azijjuza ettaka nga kati basigazza oluzzi lumu ku kyalo ate ng’amazzi g’emidumu tegannatuuka ku kyalo.\nBaagala akakiiko kabataase enzizi ziddemu okukola nga kalagira omugagga omuziggyamu ettaka.\nAbantu 300 balaajana lwakugobwa ku ttaka e Mukono


Bukedde Online - Ebivvulu bya Lutaaya ne Namatovu e South Afrika bizzeemu obunkenke\nMunnamateeka awawaabidde abagaanyi okuziika...\nEngeri takisi gye yatuze abawagizi b'essaza...\nOBUNKENKE bwefuze ekivvulu kya Geoffrey Lutaaya, Irene Namatovu ne kazanyirizi MC Mariach e South Afrika nga buva ku ntalo za Zari Hassan n’abehhanda z’omugenzi Ivan Ssemwanga abakaayanira ebintu bya Ssemwanga.\nMariach (ku kkono), Namatovu ne bba Lutaaya.\nAbayimbi bano abafumbo nga be bananyini kibiina kya Da New Eagles, baagenze e South Afrika ku Lwokusatu okukola ebivvulu mu bifo eby’enjawulo okusanyusa Bannayuganda.\nKu Lwokuna nga 27 July baakoze ekivvulu ekyasoose mu kibuga Durban ne boolekera ekyalo Umtata gye baabadde balina okukola ekivvulu ku Lwokutaano nga 29 kyokka olw’obunkenke obungi ne kiyimirizibwa ssaawa envannyuma olw’entalo mu Bannayuganda ezaalemeredde ab’ebyokwerinda okukkakkanya ne batuuka okwewera okulwanira mu kivvulu ekyo nga bakuhhaanye.\nObutakkaanya obusinga buli mu njawukana ng’abantu bano beetemamu okuva Ivan Ssemwanga lwe yafa ate ebintu bye ne bitandika okulwanirwa wakati wa Zari n’abehhanda za Ssemwanga.\nAbamu bawagira Zari nti ye mutuufu okusigaza ebintu ebyo omuli amasomero ga Brooklyn Colleges nga gali mu bibuga eby’enjawulo mu ggwanga eryo n’ebyobugagga ebirala kubanga y’alina abaana ba Ssemwanga abasatu ate nga waliwo abawagira abehhanda nga bagamba nti emmaali ebeera ya kika noolwekyo ab’ekika batwale ebintu balabirire n’abaana nga bagamba nti Zari ssente ajja zizza mu za bba omupya, omuyimbi Diamond Platinumz.\nSsemwanga yayamba Bannayuganda bangi okugenda ku kyeyo mu ggwanga eryo, abamu y’abadde abalabirira ate ng’abalala y’abadde abakozesa, okuwa abalina obwetaavu omuli ne tikiti z’ennyonyi ne bakomawo okulaba ku bantu baabwe e Uganda n’ebintu ebirala bingi era abakwatako nnyo.\nWabula ebya Ssemwanga nga tebinnabaawo, Bannayuganda bano bemnyini baasangibwa n’entalo zaabwe ezirimu empalana z’emirimu ne batuuka n’okweroopanga ku poliisi nti gundi ne gundi tebalina mpapula oba viza zaabwe nga ziweddeko olwo poliisi bw’ebalondoola n’ebakwata ng’ebazza e Uganda.\nEnsonda e South Afrika zigamba nti waliwo Bannayuganda bangi naddala mu tawuni y’e Umtata (Mthatha bwe bagiyita kati) nga y’esinga obunene mu ssaza ly’e Eastern Cape e South Africa abazziddwa e Uganda olw’empalana olwo ababagobesezza ne badda ku mirimu gyabwe abamu ne babalesaayo abaana, ebintu byabwe ne bakyala baabwe oba bonna okubazza n’abantu baabwe.\nEnsonga endala eva ku ngabana ya ssente nga waliwo abakola ddiiru ne ziyitamu wabula engabana ya ssente n’egaana ne basalawo okweryamu akanaana ng’enjogera y’enaku nga kitegeeza okweryamu olukwe.\nAbazziddwa emmaali baleka poliisi egibasuuzizza ate olwo abaawaddeyo amawulire agaaleetedde poliisi okukwata ababadde mu ddiiru ne bagabana ku kasiiimo akasuuziddwa bannaabwe.\nAbategesi b’ekivvulu kino bagamba nti ebya Ssemwanga ewaabwe tebibadde nnyo na nsonga kubanga abadde asinga kugobera Pretoria gy’alina amaka wabula eby’empalana y’emirimu n’okweroopa mu poliisi ye yasinze okubakaka okusazaamu ekivvulu .\nAbategesi baategeezezza Bukedde nti, olw’entalo ezo zonna, ebibinja ebinenehhana byabadde byeweredde okugwahhana mu malaka nga bisisinkanye ku kivvulu ekyabadde kirina okubagatta kwe kubatebuka ne kisazibwamu.\nNamatovu eyabadde e South Afrika eggulo yategeezezza nti, baabadde tebayinza kulemerako ng’abaabasasudde babasabye baleke kukola kivvulu ekyo kwe kusalawo bamalirize ebivvulu byabwe ebiri mu bitundu omuli emirembe nga e Pretoria gye bakitegese leero ku Lwomukaaga ate ku Ssande babeere e Cape Town olwo bakomewo e Kampala.\nBino we bijjidde ng’obugulumbo obuliwo bwa bahhanda za Ssemwanga kutiisa kwasa byama bya Ssemwanga eyali agobeddwa e South Afrika n’adda e Uganda n’akyusa amannya n’afuna paasipooti mu mannya ga Ali Ssenyomo n’addayo ng’omuntu omulala era ng’ebyobugagga biri mu mannya ga Ssenyomo, wabula abaana bamanyiddwa nga ba Ssemwanga ekitegeeza nti omuntu yenna ayinza okuleeta obujulizi nti Ssenyomo yafa tazadde ne yeesiba ku bintu bya Ssemwanga abaana ne baviiramu awo.


Ekitundu ekiwedde ku katale k’ewa Kisekka.\nABAKULIRA abasuubuzi b'ewa Kisekka bakkirizza buli musuubuzi alina edduuka eriwedde ku kizimbe kya Block A, okutandika okuteekako ekipande kye kubanga ebisinga biwedde nga balina kuyingira nga September 1,2019.\nOmwogezi w'akatale kano, Simon Peter Lubwama yategeezezza nti obuwanguzi buno bw'abasuubuzi. Basobodde okumaliriza amaduuka 168 olwo n'asekerera abaali balwanyisa enkulaakulana eno.\nOkuzimba amaduuka gano kuzze kubaamu okusika omuguwa okumala ebbanga ng'ekiwayi ky'abasuubuzi ekimu kiwakanya enteekateeka eno gye bagamba nti yali egenderera kufiiriza basuubuzi kyokka ng'oludda olulala lugamba nti ekikolebwa kye kituufu.\nMu kiseera kino abasuubuzi abamu baatandise dda okussaamu amasa n'ebipande ku maduuka gaabwe.\nBagamba nti okuggyako okuteekamu amasannyalaze ebisigadde kyenkana biwedde. Lubwama yagambye nti kati bagenda kudda ku Block B, ekola omutendera ogusooka omujjuvu ogw'amaduuka 530.\nYayongeddeko nti abasuubuzi b'ewa Kisekka abeegattira mu kibiina kya "Nakivubo Road, Old.Kampala, Kisekka Market Venders Ltd" bali 1,858, nga bano buli omu yamala dda okusasula ssente ezimufuula mmemba 50,000/-.\nEra ku bano bammemba 168, abaasooka okumalayo ssente zaabwe buli omu okusinzira ku bunene bw'edduuka baafuna dda amaduuka gaabwe era oluyingira buli omu amanyi awaamuweebwa.\nNti era n'abalala amaduuka gaabwe agatannaggwa bamativu nti, Block B n'endala buli enagwa nga buli omu afuna edduuka lye kubanga buli omu alimanyi okusinziira ku pulani y'akatale. Abasuubuzi bano oluvannyuma lw'okulaba ng'omulimu gutambula waliwo abeekozemuobubiina obutono nga "Kamu kamu" bano bali 114, baasonda emitwalo gya ddoola mukaaga okufuna kaabuyonjo ku "Block A.\nYagambye nti kuliko n'ebibiina ebirala nga Royal Friends, bali 30, Kisekka Market Former Leaders, bali 30, beekutte obuduuka 10, obutono. Lubwama yagumizza abasuubuzi abatannamalayo ssente nti bagende mu maaso n'okusonda kubanga ettaka balina ddene liwezaako yiika 3 n'ekitundu.\nYagambye nti kkampuni ya ROKO omulimu guno gwonna egenda kuguzimbira obukadde bwa doola doola 23 n'omusobyo, nga baakagisasulako ddoola 8,200,000 (eza wano 30,750,000,000/)- gattako emisoso emirala ng'okugula ettaka 1,520.000,000/- , okusasula ssente za busuulu okuva mu 2012 buli mwaka obukadde 76, balooya baakatwala obukadde nga 400 n'endala ezisasuddwa ku bintu ebirala.\nAkulira okuzimba akatale kano okuva mu kkampuni ya ROKO Construction Ltd, Ying. Allan Muganzi yakakkasiza abasuubuzi nti omulimu we gutuuse\nKampala, Kisekka Market Venders Ltd” bali 1,858, nga bano buli omu yamala dda okusasula ssente ezimufuula mmemba 50,000/-. Era ku bano bammemba 168, abaasooka okumalayo ssente zaabwe buli omu okusinzira ku bunene bw’edduuka baafuna dda amaduuka gaabwe era oluyingira buli omu amanyi awaamuweebwa. Nti era n’abalala amaduuka gaabwe agatannaggwa bamativu nti, Block B n’endala buli enagwa nga buli omu afuna edduuka lye kubanga buli omu alimanyi okusinziira ku pulani y’akatale. Abasuubuzi bano oluvannyuma lw’okulaba ng’omulimu gutambula waliwo abeekozemuobubiina obutono nga “Kamu kamu” bano bali 114, baasonda emitwalo gya ddoola mukaaga okufuna kaabuyonjo ku “Block A. Yagambye nti kuliko n’ebibiina ebirala nga Royal Friends, bali 30, Kisekka Market Former Leaders, bali 30, beekutte obuduuka 10, obutono. Lubwama yagumizza abasuubuzi abatannamalayo ssente nti bagende mu maaso n’okusonda kubanga ettaka balina ddene liwezaako yiika 3 n’ekitundu. Yagambye nti kkampuni ya ROKO omulimu guno gwonna egenda kuguzimbira obukadde bwa doola doola 23 n’omusobyo, nga baakagisasulako ddoola 8,200,000 (eza wano 30,750,000,000/)- gattako emisoso emirala ng’okugula ettaka 1,520.000,000/- , okusasula ssente za busuulu okuva mu 2012 buli mwaka obukadde 76, balooya baakatwala obukadde nga 400 n’endala ezisasuddwa ku bintu ebirala. Akulira okuzimba akatale kano okuva mu kkampuni ya ROKO Construction Ltd, Ying. Allan Muganzi yakakkasiza abasuubuzi nti omulimu we gutuuse\nSimon Peter Lubwama\nFamire ya bantu 6 bagyokedde mu nnyumba e Seeta - Mukono\nUganbda y'esozze ez'Africa\nAbakristu bafunye Konfirimansio\nEttendekero ly'abasomesa ba Klezia lijaguzza emyaka 50


Bukedde Online - Katikkiro atenderezza Ssaabasumba ku nsonga za Buganda\nKatikkiro atenderezza Ssaabasumba ku nsonga za Buganda\n'Abaana bange 3 bafa batya omuliro kyokka poliisi n'esibamu nze...!'\nAba DP bali mu kakuyege w'okutereza obukul...\nKatikkiro ng'asika Ssaabasumba mu mukono.\nKABAKA asabye Klezia eyongere amaanyi mu nteekateeka ezigenderera okutumbula enkulaakulana mu Buganda era Obwakabaka bwetegefu okugikwatizaako mu ngeri yonna esoboka okulaba ng’abantu babeera mu bulamu obweyagaza ng’ate bwe batendereza Omutonzi waabwe.\nObubaka buno bwaweereddwa Katikkiro Charles Peter Mayiga bwe yabadde omugenyi omukulu ku mukolo gw’okujjukira ensisinkano ya Ssekabaka Muteesa I n’Omuminsane Fr. Simeon Lourdel Mapeera ku Lwokuna February 22, 2018 mu Lutikko e Lubaga.\n“Kabaka ayagala enkulaakulana yeeyongere mu Buganda era asaba Klezia ebeere kitundu egende mu maaso ng’etwala enkulaakulana gy'ezze ekola bukya etandika mirimu kuno kubanga bw’otunuulira embeera mwe tuli, Klezia ekoze ebintu bingi ebikyusizza obulamu bw’abantu b’eggwanga lino okuli ebyenjigiriza, amalwaliro kyokka ekikulu olw’enkolagana y’enjuyi zombi, ettaka erisinga klezia kw’ekolera lyaweebwayo Kabaka,” Mayiga bwe yayogedde eri Abakristu.\nEnsisinkano eno yaliwo February 23,1879 mu Lubiri lwa Muteesa I nga lwali Lubaga mu kifo kyennyini awatudde Lutikko. Omukolo gwajjukiddwa wansi w’Omulamwa “Eklezia Katolika n’Obwakabaka bwa Buganda 1879-2018:Tukwatire wamu mu kuweereza abantu ba Katonda” bwatyo Mayiga n’ategeeza nti ebigendererwa by’Obwakabaka ne Klezia bye bimu era ne yeebaza Ssaabasumba Dr. Cyprian Kizito Lwanga olw’okuvangayo ku buli nsonga ezinyiga Obwakabaka. “Ku lw’Obwakabaka nneebaza Ssaabasumba Lwanga olw’okuvangayo ku nsonga enkulu ezinyiga Buganda ate n’okwagala Kabaka we ng’Omusajja eyeddira emmamba.\nNneebaza Ssaabasumba n’abamuyambako olw’okubbula ekaddiyizo lya Klezia mu Ssekabaka Muteesa I,” Mayiga bwe yeebazizza Ssaabasumba. Ye Dr. Lwanga yategeezezza nti enkolagana wakati wa Klezia n’Obwakabaka ezze yeeyolekera mu bintu bingi bwatyo n’atendereza Muteesa I olw’okukkiriza Klezia okutandika okubuulira enjiri.\nAkutte mukazi we mu bwenzi n'amugabira omusiguze ku poliisi\nSsaalongo akwatidde Nnaalongo mu bwenzi


Bukedde Online - KCCA FC etadde Omunigeria Egbuonu lwa mutindo gwa kibogwe\nSC Villa ereese abazannyi 2 n'ewaga\nKCCA FC mu liigi ya babinywera esazeeko omunigeria John Egbuonu Odumegwu olw’omutindo gwe okugaana okumukka mu sizoni ennamba gy’amaze ne ttiimu.\nOmunigeria John Odumegwu KCCA emutadde lwa mutindo gwa kiboggwe\nOno kati yeegasse ku bazannyi nga; Erisa Ssekisambu, Saddam Ibrahim Juma, Tom Ikara, Jackson Nunda, Jamil Malyamungu, Mustafa Kizza, Mike Mutyaba, Eric Ssenjobe ne Muzamir Mutyaba.\nMu kiwandiiko ekyasiddwa ku mukutu gwa ttiimu ku Lwokusatu, Micheal Kirunga akulira emirimu yakakasizza nga bwe batadde Odumegwu era ne bamwagaliza olugendo olulungi gy'alaga.\n"Twakkiriziganyizza n'omuzannyi okumuta anoonye ttiimu endala emwetaaga, olw'enkyukacuuka ez'enjawulo tukizudde nti ssinga asigalawo tuyinza okulabika ng'abakotoggera ekitone kye nga tafuna budde ku kisaawe," Kirunga bwe yategeezezza.\nWabula agava mu nkuubo, ng'oggyeeko okuba nti omuzannyi ateebye ggoolo emu yokka sizoni ewedde, kigambibwa nti ensonga z'ono okukwatibwa Poliisi gye buvuddeko olw'okuwamba abawala ba MUBS zandiba nga ze zimuzaalidde ebitukula.\nDecember 7, 2019, Ogbounu 25, yakwatibwa Police nga kigambibwa nti yali aggalidde abawala basatu(Grace Nakibuuka, Margaret Namutebi ne Joan Mirembe) mu muzigo gwe gye yali asula Mutungo Biina, mu ngeri y'okubawamba okumala essaawa kkumi era ono yasibibwa wabula oluvannyuma n'ateebwa ku kakalu ka Police.\nKCCA FC sizoni ewedde yamalira mu kifo kyakubiri emabega wa bakyampiyoni Vipers SC.\nOmutendesi Bbosa tayeerabira basambi baakumugugu\nCheptegei awera kumenyawo likodi ya mmita 10,000 e Spain\nBannayuganda bandisubwa egy'Afrika lwa bbanja


Bukedde Online - UCU etandise na maanyi\nKatono omupiira guyiike\nKabenge avuddeyo ku ddiiru ya SuperSport ...\nSSAABALABIRIZI w’Ekkanisa ya Uganda, Stanley Ntagali era nga y’akulira Uganda Christian University e Mukono, akunze abayizi okukozesa emizannyo gya yunivasite okutumbula enkolagana wakati w’amawanga gaabwe.\nNtagali bino yabyogedde aggulawo empaka za yunivasite z’amawanga g’obuvanjuba bwa Afrika ez’omulundi ogwomwenda ku UCU e Mukono. Yunivasite 44, ze zeetyabye mu mpaka zino ezaatandise eggulo (Lwakusatu) zikomekkerezebwe ku Ssande.\nEkiseera kye mugenda okumala nga muzannya emizannyo gino mugi-kozese okutumbula enkolagana y’ama-wanga nga muyita mu kukola emikwano egigenda okubayamba n’amawanga gammwe,” Ntagali bwe yagambye.\nNtagali era yeebazizza ekibiina ekitwala emizannyo gino ekya East African University Sports Federation, olw’okussa obwesige mu Uganda, naddala UCU okutegeka empaka zino.\nYunivasite zittunka mu mizannyo 18 omuli omupiira, emisinde, okubaka, ttena, ttena w’oku mmeeza, okubuuka, karate, rugby , okuwuga n’emirala.\nMu mpaka ezaasooseewo Rev. Canon Dr. John Ssenyonyi, amyuka akulira UCU, yalaze abakungu abalala nga bw’ali ffiiti bwe yabawangudde mu mpaka z’okutambula okwetooloola ekisaawe omulundi gumu.\nMu mupiira ogwasooseewo, UCU yawangudde United States International University ey’e Kenya ku ggoolo 3-0. Mu Volleyball, Mubs yakubye Zombe ey’e Tanzania ku bugoba 2-0.\nKadaga yebazizza Banaddiini obutakowa kubawabula\nOwabodaboda eyattiddwa akwasizza omusuubuzi


Bukedde Online - Mbuga aggaliddwa mu kkomera ekkambwe\nAba UNAA basuubiza okusakira Yunivasite ya...\nAkulira abadiventi mu nsi yonna asiimye omulimu...\nEKKOMERA omugagga SK Mbuga gy’aggaliddwa mu Dubai, liri mu ddungu. Wadde liriko ekitundu esibirwa abaloodi, kyokka era lye lisinga obulabe mu United Arab Emirates kubanga y’eggalirwa abantu ab’omutawaana.\nEkifo ekuumirwa abalina emisango eminene eriyo embeera enkakali abaliddukanya gye bayisaamu abasibe.\nAl Awir Central Jail, lisangibwa wakati mu ddungu Al Aweer Desert nga liri ku ttaka lya bugazi bwa yiika 250. Litiibwa nnyo naddala ekitundu kyalyo eggalirwa abantu ab’omutawaana kubanga bangi bafiirayo oba okulwalirayo ennyo nga tebannamalako bibonerezo byabwe.\nOmulyango oguyingira mu kkomera.\nSK Mbuga 34, yeegasse ku basibe 4,300 abaggaliddwa mu Al Awir Central Jail eri obulamu bwe wandiyise obuzibu bw’ogeraageranya ku bulamu bw’abaddemu ng’omusajja omugagga.\nWabula ekkomero lirina ebifo okuli abatemu n’abali ku misango gya nnaggomola. Ekitundu awaggalirwa abakukusa enjaga n’ebiragalalagal n'abayingira mu Dubai mu bukyamu. Awasibirwa bamalaaya oba abakwatibwa mu bwenzi. Eriyo ekifo awaggalirwa abamaze okusalirwa emisango. Abakazi basibirwa walala okuva ku basajja.\nSK Mbuga yakwatibwa poliisi y’e Dubai ku nkomerero ya January, bwe yali agenda okulinnya ennyonyi okudda mu Uganda.\nSK Mbuga ne mukyala we Jalia\nEra okuva olwo abadde yaggalirwa ku Poliisi y’oku kisaawe e Dubai. Kyokka aboobuyinza mu Dubai baasazeewo okumwongerayo mu kkomera kubanga ekiseera omusibe ky’akkirizibwa okumala ku poliisi kiweddeko.\nEno gy’ajja okubeera okutuusa ng’okunoonyereza ku misango gye kuwedde kisalibwewo okwongerwayo e Sweden eri abamuvunaana.\nSK Mbuga ng’amannya ge ye Sulaiman Kabangala Mbuga agambibwa okwekobaana ne mukyala we, Jalia Birungi (Angela Vivienne Chebet) ne babba Omuzungu Sten Heinsoo 71.\nKigambibwa nti Mbuga ne mukazi we Birungi nga mu kiseera kino aliira ku nsiko, baanyaga ku Sten, obukadde bwa Krona (ssente za Sweden) 55 mu za Uganda obuwumbi 23 mu ddiiru gye baamulukira okumuguza zaabu kyokka nga baali bamufera.\nPoliisi y’e Sweden yeetaaga SK Mbuga ne Birungi babitebye naye Poliisi y’e Dubai ekyamunywezezza eyagala okuzuula oba ddala alina ekibinja ky’abafere bwe babadde banyaga abantu.\nMbuga baamutadde mu kitundu eky’ekkomera omuli abasibe abatannasalirwa nga bonna bambala yunifoomu enjeru.\nOmu ku Bannayuganda abakolera e Dubai, yategeezezza Bukedde nti kyetaagisaawo looya Omuwalabu mu bwangu okukola ku by’okuggya SK Mbuga mu kkomera kubanga embeera zaalyo mbi nnyo tayinza kuzisobola.\nYagambye nti Omuddugavu akaluubirirwa nnyo kubanga abasibe Abawalabu basosola nnyo abaddugavu.\nMbuga yaakava mu ddwaaliro gye yassiddwaamu ebyuma mu magulu olw’akabenje ke yagwako n’amenyeka amagulu gombi.\nEnnaku z’okumuggyamu ebyuma zaayitako ng’ali mu kaduukulu ka poliisi.\nAkamu ku busenge bw'ekkomera lino bwe kafaanana.\nKyokka Munnayuganda ono yagambye nti ekirungiko ekiri ku makomera ag’omu Buwalabu, kwe kubeera nti omuntu akkirizibwa okuba ne ssente ez’okukozesaako n’agamba nti buli wiiki, omusibe akkirizibwa okubeera ne ssente za Dubai 300 ( mu za Uganda emitwalo nga 28).\nSsente omusibe z’akozesaako zisobola okumuweebwa aba famire oba mikwano gye oba zisobola okuggyibwa ku ssente z’abeera asangiddwa nazo mu kiseera w’akwatiddwa.\nKigambibwa nti Mbuga baamusanga ne ssente eziwerako mu kiseera we baamukwatira era ze zimu ku zimuyambako mu kkomera.\nEkirungi abakulira ekkomera lya Al Awir Central bakkiriza abasibe okufulumako ebweru mu kibangirizi okugolola ku magulu, n’okuzannyamu ku mizannyo emirondemu oba okusoma ku bitabo n’okulaba TV n’okunaabako nga kino kibaawo mu ssaawa ez’akawungeezi nga tebannalya kyaggulo ku ssaawa 12.\nEkitundu ku kkomera lya Al Awir e Dubai mwe baasibidde Mbuga.\nKyategeezeddwa nti Omuzungu naye akola butaweera okwetegekera omusango. Ku by’akoze kuliko okufuna looya Munnayuganda gw’asasudde okunoonyereza ku Mbuga naddala okuzuula ebyobugagga bya Mbuga we biri olwo omusango bwe gunaatandika asabe kkooti bitundibwe okumusasula.\nOmu ku mikwano gya Mbuga yatutegeezezza nti Sten aliko looya ow’erinnya mu Kampala gwe yafunye era ono yamuwadde omulimu gwa kunoonyereza ku Mbuga n’okuzuula buli kyabugagga kye gye kiri.\nEra balooya bagenda na kunoonya engeri Mbuga gy’azze asaasaanya ssente okuli n’okulaga kkopi ya bajeti y’embaga gye yakola mu December wa 2016.\nEmbeera enzibu abasibe gye bayitamu mu makomera g’ebweru. Bano baali mu kkomera lya Guantanamo Military Prison, eriddukanyizibwa Amerika.\nEBIMU KU BY’OBUGAGGA EBITUNUULIDDWA OKUTWALIBWA\nl Eddwaaliro ery’omulembe eddene ly’azimba e Makindye mu Kiwempe zooni.\nlEttaka n’ebizimbe okuli n'ebya kalina gattako ezizimbe ebipangisibwa e Buziga.\nl Mmotoka ez’ebbeeyi okuli; Rolls Royce, Ferrari, Cross-country, Mercedes Benz, BMW, Range Rover Sport ne Vogue, Hummer n’ebirala.\nl Alina bizinensi e Dubai (gy’abeera mu kiseera kino), e South Afrika ne China.\nl Kkampuni za Mbuga okuli egula n’okutunda zaabu n’ebyobugagga by’omu ttaka.\nEzimu ku mmotoka za Mbuga ez'ebbeeyi.\nCameroon Gitawo afeze SK Mbuga n’amuddukako


創 世 記 3 CUVS - Olubereberye 3 LCB | Biblica América Latina\n創 世 記 3 CUVS - Olubereberye 3 LCB\n1Kale nno omusota gwali mukalabakalaba okukira ensolo zonna ez’omu nsiko, Mukama Katonda ze yatonda. Ne gugamba omukazi nti, “Kazzi Katonda yagamba nti, ‘Temulyanga ku muti gwonna ogw’omu nnimiro!’ ”\n2 Omukazi n’addamu omusota nti, “Tulya ku buli muti ogw’omu nnimiro, 3 kyokka Katonda yatulagira nti, ‘Temulyanga ku kibala ky’omuti oguli wakati mu nnimiro, wadde okugukwatako, muleme okufa.’ ”\n4 Naye omusota ne gugamba omukazi nti, “Temugenda kufa. 5 Kubanga Katonda amanyi nga lwe muligulyako amaaso gammwe lwe galizibuka, era mulifaanana nga ye, okumanyanga ekirungi n’ekibi.”\n6 Awo omukazi bwe yalaba ng’omuti mulungi nga gusanyusa okutunulako era gwegombebwa okuleeta amagezi, n’anoga ekibala kyagwo n’alya; n’awaako ne bba naye n’alya. 7 Awo amaaso gaabwe bombi ne gazibuka, ne bategeera nga baali bwereere; ne baluka amalagala g’emiti ne beekolera ebyokwambala.\n8 Awo ne bawulira eddoboozi lya Mukama Katonda ng’atambula mu nnimiro, mu budde obuweeweevu. Omusajja n’omukazi ne beekweka mu miti Mukama Katonda aleme okubalaba. 9 Naye Mukama Katonda n’ayita omusajja nti, “Oli ludda wa?”\n10 N’addamu nti, “Mpulidde eddoboozi lyo mu nnimiro, ne ntya, kubanga mbadde bwereere; ne nneekweka.”\n11 N’amubuuza nti, “Ani akubuulidde nti oli bwereere? Olidde ku muti gwe nakulagira obutagulyangako?”\n12 Omusajja n’addamu nti, “Omukazi gwe wampa okubeeranga nange y’ampadde ekibala ne ndya.”\n13 Mukama Katonda kwe kubuuza omukazi nti, “Kiki kino ky’okoze?”\n14 Mukama Katonda n’agamba omusota nti, Kubanga okoze kino\n15 Nteeka obulabe\n16 N’agamba omukazi nti,\n17 N’agamba Adamu nti, “Kubanga owulidde eddoboozi lya mukazi wo, n’olya ku muti gwe nakulagira obutagulyangako,\n18 Ensi eneekumerezanga amaggwa n’amatovu,\n19 Mu ntuuyo zo\n20 Omusajja n’atuuma omukazi erinnya Kaawa, oyo ye nnyina w’abalamu bonna.\n21 Mukama Katonda n’akolera Adamu ne mukazi we ebyambalo eby’amaliba n’abambaza. 22 Awo Mukama Katonda n’agamba nti, “Laba omuntu afuuse ng’omu ku ffe okumanyanga ekirungi n’ekibi; kale kaakano talwa kugolola mukono gwe n’anoga ku muti ogw’obulamu n’alya, n’awangaala emirembe gyonna.” 23 Bw’atyo Mukama Katonda n’agoba omuntu mu nnimiro Adeni agende alimenga ettaka mwe yaggyibwa. 24 Bwe yamala okugobamu omuntu, n’ateekamu Bakerubi n’ekitala ekimyansa eky’obwogi ku buli ludda okukuuma ekkubo erigenda ku muti ogw’obulamu.


Bukedde Online - Muzzanganda alaze bakazi be bataano ku Valentine\nObululu butandise okutwalibwa mu bifo awanaalonderwa...\nBesigye atadde obukwakkulizo 6 ku kakiiko...\nOmukolo nga gwakatandika, Kalabaalaba yawadde Muzzanganda omukisa okulaga ensi embiriizi ze era n’atandika “ Waliwo Munnamawulire wano eyansomooza okumulaga bamaama b’abaana be yankuba nabo ekifaananyi kye mwalaba mu mawulire era njagala asembere wano mu maaso alabe bakyala bange ategeere nti nze ndi mukungu wa Kabaka.\nBakyala ba Muzzanganda nga bamugabula keeki.\nOMUGAGGA Wilson Mukiibi Muzzanganda afuludde bagagga banne mu Kampala mu kumanya omukwano bw’akoze akabaga n’abalaga nti musajja mmekete.\n“Njagala buli omu yeeyanjule amannya ge n’abaana b’azaala kubanga saagala bagenyi bange bagende nga basigaddemu akakunkuna.”\nNze Nnaalongo Agnes Nabwami amanyiddwa nga Maama Oliver (Najjuma), Mary Babirye,Jane Nakato, Yusufu Katende, Zephaniah Banaleekaki.” Omulala yazzeeko nga ye Jennifer Kyabangi (Maama Joyce); Joyce Nakijoba, Jackie Nankinga. Justine Nanyonga (Maama Ssemwogerere ng’amaka ge gali Naalya) Robert Ssemwogerere, Harriet Mukiibi.\nAnnet Namatovu ye eyabadde anyumye mu Gomesi y’azaala omwana Ibrahim Kamya era amanyiddwa nga Maama Kamya, abeera Nakifuma. Annet Nababi abeera mu maka amatongole aga Bamuzzanganda e Lukojjo- Mukono.\nMuzzanganda ng’alaga bakazi be. Abasatu wakati baganda ba bakyala be. Ku kkono ye Annet Nababi, Annet Namatovu, Justine Nanyonga (owookusatu ku kkono). Agnes Nabwami (owookubiri ku ddyo) ne Jennifer Kyabangi, (owookusatu ku ddyo).\nYe amanyiddwa nga Maama Sserunjogi; Frank Sserunjogi, Christine Nantongo Nabakiibi, Julius Mutyaba n’abalala. Abakyala abalala nabo beeyanjudde.\nOluvanyuma lw’okweyanjula, Kalabaalaba w’omukolo yagambye nti: “Bannange omusajja Omuganda bw’ati bwe yabeeranga ng’abeera n’emitala ng’oli bw’abuuza nti kitaawo ali wa? Nti ayinza okuba ng’ali Nakifuma, Lukojjo oba Naalya.\nAbagagga b’omu kibuga Kampala n’abagenyi abalala bonna baatandise okwekuba obwama wakati mu kwebuuza engeri Muzzanganda gy’atabaalamu.\nOmugenyi omukulu ku kabaga kano yabadde Godfrey Kirumira ng’ono olwatuuse okwogera yatenderezza Muzzanganda nga bwamanyi omukwano era aleebezza banne b’abadde yeesiga mu Bagagga b’e Kampala okuli Hajj Mutaasa Kafeero ne Paul Ssembatya Mulundannume.\nAbamu ku bagenyi abaabaddewo.\nKirumira yagambye nti “ Bulijjo mbadde ntendereza Hajj Mutaasa okubeera n’abakyala bana ne Mulundannume ow’abakyala ababiri naye leero abakulu abo obafuludde nange nga mwontwalidde kubanga olaba nnina kamu bubiri naye buntagaza!\n”Wabula Ssentebe w’ekibiina ky’Abagagga b’e Kampala ono yabuuliridde abasajja n’agamba nti “ Bannange ate bw’obeera tolina busobozi teweteeka ku bino kubanga ojja kukaluubirizibwa bwereere obulamu.”\nMuzzanganda yakozesezza omukolo guno mu butongole okumalawo enjawukana ze yalina ne Kirumira era ng’omutabaganya omukulu ye Muky. Mabiriizi eyabaddewo n’abeebaza okulaga eky’okulabirako.\nMuzzanganda yegattira mu bibiina ebiwerako ng’ekimu ku byo kiyitibwa “Abasseekimu” ng’abakyala b’ekibiina kino bo baanyumidde mu bimyufu, basaze keeki wamu n’okutongoza ekifo awawugirwa mu maka ga Muzzanganda gano agasangibwa e Lukojjo.\nBuli mukyala obwedda aliisa bba keeki era ye Muzzanganda yatudde ku ntebe, bakyala be ne bamuliisa wakati mu nduulu okuva mu bantu nti ssebo gwe Landirord w’Abakyala ate abalala nti Kabaka ddala yakulengera okutwala ebbendobendo ly’e Kyaggwe mu ttofaali.\nKirumira mu mukyala we Suzan.\nMuzzanganda yayongedde okucamula omukolo kasita obudde bwatandise okuwungeera n’asaba bamuleetere obumuli bwe n’atandika okugabira buli mukyala akamuli.\nKu mukolo gwegumu yakulisirizzaako abaana be basatu abaafunye diguli nga kwabaddeko Christine Nabakiibi Nantongo eyasomye eby’obulimi okuva e Makerere, John Kaggwa ( By’abakozi okuva ku Bugema Yunivasite) ne Ruth Nabatanzi ng’ono yasomye kubala bitabo okuva e Kyambogo.\nOkwebaza Katonda olw’abaana okumaliriza emisomo kwakulembeddwamu Bp. Bukenya era Omumyuka owookusatu owa Katikkiro, Apollo Makubuya, ye yabadde omugenyi omukulu.\nAbalamuzi okwabadde Richard Butera, abagagga mu Kampala, abasuubuzi mu Kikuubo n’abalala baabaddewo.